
1. Uvod, Istorija kompjutera
· Manuelna era 

· Mehanicka era 

· Elektromehanička era 

· Kompjuterska era 

1.1. Manualna era ( ? - 1642)

· Sva izracunavanja vrsena raucno 

· Ruka je prvi uredjaj za izracunavanje 

· Nema memorisanja podataka 

· Abacus razvijen u Kini 

· Brz 

· Ogranicena mogucnost memorisanja 

· 1500 izumljen mehanizam sata 

· 1622 William Oughtred izumio slide rule 

1.2. Mehanicka era(1642 - 1890) 
· All computation done by by machines and gears 

· Blaise Pascal (1642) 

· Designed first gear based calculator system 

· Joseph Jacquard (1801) 

· Automated loom that used wood punch cards 

· Charles Babbage (1833) 

· For fun he would try to spot errors in mathematical tables 

· Designed analytical, difference engines (machines) 

· Included input and output devices, processor and storage 

· Could NOT be built because of level of precision needed 

· His ideas laid foundations for today's computers (Input - Process - Output) 

· Electricity availability becoming widespread 

· Ada Byron Lovelace First computer programmer 

1.3. Elektromehanicka era( 1890 - 1946)
· Electricity involved in the use of computational devices 

· Herman Hollerith (1890) 

· Civil servant 

· Created a calculator that used electrical signals to turn gears 

· Used in U.S. Census and reduced the time from 13 years to 6 weeks 

· Created Tabulating Machine Company 

· Telephone availability becoming widespread (1900's) 

· International Business Machines (1924) 

· Thomas Watson took over Tabulating Machine company from Hollerith and changed the name 

· Mark I (1944) 

· Developed by Howard Aiken (Harvard) and Thomas Watson (IBM) for the Military to compute missile trajectories and break codes used relays instead of gears 

· Size - 17 m long, 3 m high, 760,000 parts, 500 miles of wire light bulbs represented base 10 numbers, every fifteen minutes a bulb would blow 

· Noisey "roomful of old ladies knitting with steel needles 

· First Computer "Bug" found 

· Zuse (Germany - 1941) 

· Developed first fully functional program-controlled electromechanical digital computer 

· Prototype developed but Hitler stopped its inception 

· Money put into development of V2 rockets 

1.4. KOMPJUTERSKA ERA

1.4.1. 1. generacija (1946 - 58) 

Karakteristike
· Katodne cijevi 

· 2 000 kalkulacija u sekundi 

· Memorisani programi 

· Koristi binarni brojni sistem 

· Naucnici pretpostavljali da ce ih biti ukupno 6 na cijelom svijetu Scientists felt that 6 would be all the world needed EVER 

· Ogromne velicine (kompletan sprat zgrade) 

· Cesto su «padali» 

· Ogromno zagrijavanje 

· Vrlo skupi 

· Potreban visok nivo obuke za koristenje 

Poznati kompjuteri / dogadjaji 
· ENIAC - Electronic Numerical Integrator and Computer (1946) 

· Prvi elektronski digitalni kompjuter 

· Ekert, Mauchly, Atansoff 

· 18,000 katodnih cijevi 

· Decimalna mašina (Baza 10 brojeva) 

· EDVAC - Electronic Discrete Variable Automatic computer (1947) 

· Koristi binarni brojni sistem, memoriju 

· John Von Neumann 

· Transistor (1947) 

· Vizija prvog tranzistora 

· William Shockley, John Bardeen, i Walter Brattain inovirali "transfer resistance" uredaj, kasnije poznat kao tranzistor,bio je revolucija za kompjutere i dao im realnost koja nije mogla biti postignuta sa katodnim cijevima 

· UNIVAC (1951) 

· Korišten da predvidi rezultat US predsjednickih izbora 1952 

· 1953 IBM 701 
· IBMov prvi poslovni kompjuter 

· 1955 IBM 704 

· Prva komercijalna mašina sa hardverom pokretnog zareza sposobna da radi na 5kFLOPS 

· 1957 FORTRAN 

· FORmula TRANslator 

· Prvi popularni programski jezik 

· Fortran 77 and Fortran 90 se još uvijek koriste 


1.4.2. 2. generacija (1959 - 64)

Karakteristike 

· Koristi tranzistore 

· Razvijeni asembleri i drugi viši programski jezici 

· 7 000 000 kalkulacija u sekundi 

· Hard disk memorija raspoloživa 

· Brži 

· Velicina pocela malo da se smanjuje 

· Malo veca pouzdanost 

· Zagrijavanje dramaticno smanjeno 

· Cijena još uvijek visoka 


Važni kompjuteri / dogadaji 
· 1961 Integralna kola «Integrated Circuit (ICs) « 

· Jack Kilby and Robert Noyce 

· prva komercijalna integralna kola raspoloživa od strane firme Fairchild Corporation 
od ovog datuma pa naovamo kompjuteri ce koristiti integralna kola umjesto tranzistora i drugih komponenti 

· 1964 IBM 360 

· Veoma uspješna linija kompjutera 

· Držao 70% tržišta 

· Više razlicitih verzija, svi kompatibilni 

1.4.3. 3. generacija (1965 - 70)

Karakteristike 
· Integralna kola 

· 50 000 000 kalkulacija u sekundi 

· $5 - 20 miliona dolara 

· brži 

· manji 

· još pouzdaniji 

· jeftiniji 

· mocniji 

Važni kompjuteri / dogadaji 

· 1965 DEC PDP 8 

· Digital Equipment Corporation 

· Prvi minikompjuter 

· 1966 - Hewlett-Packard HP-2115 
· 1969 ARPANET pocinje kao projekat 

· kasnije izrasta u INTERNET 

1.4.4. 4. generacija (1971 - danas)

Karakteristike
· Mikroprocesor – procesor opšte namjene na jednom cipu 

· 1 bilion kalkulacija u sekundi 

· brži ,manji, pouzdaniji, jeftiniji,mocniji 

· Eniac protiv 150 MHz Pentium 
Poznati kompjuteri / dogadaji, itd. 
· 1971 – Prvi rucni kalkulator 

· Texas Instruments Cal-Tech 

· 4 funkcije za $425 

· 1973 - dizajniran Ethernet 

· Sada se koristi za vecinu lokalnih mreža - Local Area Networks (LANs) 

· 1975 – Prvi personalni kompjuter - Altair 8800 

· Prvi lako raspoloživ mikrokompjuter 

· 256 bytes (NE k!) memorije 

· Bill Gates ucestvovao u pisanju BASIC-a za njega 

· 1976 Apple 

· Apple Computer formirali Steve Jobs i Steve Wozniuk 

· MicroSoft inkorporirala 

· 1976 Prvi Cray Supercomputer 

· 1977 Apple II 

· 1981 IBM PC 

· Prvi «priznati» microcomputer 

· IBM-PC, MS-DOS 

· 1984 IBM PC Jr. 
· 1984 Apple Macintosh 

· Prvi kompjuter sa grafickim korisnickim interfejsom 

· 1984 Super Bowl Commercial uveo Macintosh (RealPlayer) (Dial-Up) (Cable-DSL) 

· 1985 CD-ROM, izumljen u Phillips-u, proizveden u saradnji sa Sony. 

· 1985 pojava Microsoft Windows. 

· 1988 Proizveden prvi opticki cip, koristi svjetlost umjesto struje da bi se uvecala brzina obrade 

· 1993 Pojavio se Intel Pentium mikroprocesor 

· 1995 Pojavio se Windows '95 kao proizvod Bill Gates & Microsoft. 

· 1995 Razvoj JavaScript promovisao Netscape. 

· 1999 Apple proizveo PowerMac G4 
· 2000 Intel razvio 1GHz Pentium III. 

1.4.5. 5. generacija - Buducnost

· Computers using fibre optics, Artificial Intelligence, superconductors 

· Move towards "transparency" 

· Will Computers follow the steps that Charles Babbage identified in his works. input device, a storage device, processing unit and an output device. 

· What do others think the future holds?? 

· Notre Dame at work on future computers 

· Will Future Computers Be Made of DNA? 

· Real Player movie from Apple about future computer (realPlayer (Cable/DSL) 

2. Predstavljanje podataka

2.1. Diskretno predstavljanje podataka

Radi predstavljanja podataka, dogovorno se usvaja skup znakova ili apstraktna abeceda – konačan, neprazan skup različitih elemenata koji obično uključuje velika i mala slova abecede, znakove decimalnih cifara, interpukcije i druge specijalne znakove. Svaki element ovog skupa naziva se znak (engl. Character).

Konačana, uređena n-torka znakova iz skupa znakova naziva se niska, niz znakova ili riječ nad tim skupom znakova. Pri tome se niske „ab“ i „ba“ smatraju različitim. Broj znakova niske naziva se dužina riječi (niske).

Pojam niske je opštiji od pojma riječi. Npr. „aobao“ je niska nad abecedom u formalnom smislu, ali nije riječ našeg jezika.

2.1.1. Kodiranje

Da bi se podaci mogi obrađivati, najprije se moraju predstaviti u računarskom sistemu. Za predstavljanje konačnog broja elemenata nekog skupa ili konačnog broja različitih vrijednosti neke veličine radi obrade podataka, primjenjuje se slijedeći postupak. Nad usvojenim skupom znakova formira se potreban broj riječi i svakom elementu stavi se jednoznačno u vezu po jedna niska. Postupak uspostavljanja ove veze naziva se kodiranje, a skup pravila kojima se opisuje način predstavljanja naziva se kod. Svaka korištena niska naziva se kodna riječ odgovarajućeg elementa. Kodom se opisuje veza između svakog elementa polaznog skupa i određene kodne riječi. Ovakvo predstavljanje podataka naziva se diskretno predstavljanje podataka.

Primjer:

Skup od četiri boje (crvena, zelena, plava, crna) može se kodirati abecedom (a,b) na slijedeći način:


Crvena – aa


Zelena
- ab


Plava
- ba


Crna
- bb

2.1.2. Binarno kodiranje

Način predstavljanja podataka i u računaru i van njega, diktira priroda elektronskih kola i drugih komponenti koje se koriste za realizaciju računara. Kako se u savremenim računarima koriste elektronska kola koja imaju dva različita stanja, tako se i za predstvaljanje podataka i informacija isključivo koristi abeceda od dva elementa. Ova abeceda zove se binarna abeceda, a njeni elementi najčešće se označavaju elementima (0,1).

Kodiranje podataka riječima binarne abecede naziva se binarno kodiranje, a odgovarajući kod binarni kod. Ako je dužina riječi binarnog koda k, može se dokazati da postoji ukupno 2k različitih kodnih riječi.

Ako je n ukupan broj elemenata koje treba binarno kodirati, tada je minimalan potreban broj binarnih pozicija k u kodnim riječima jednak

K = log2n, gdje je broj binarnih pozicija veći ili jednak broju K

Primjer – za binarno kodiranje skupa od 10 elemenata, potrebno je  

K = log210 = 3,32 približno 4 binarne pozicije

2.2. Predstavljanje brojčanih podataka

Ako su podaci zadani pomoću brojnih vrijednosti, kaže se da su to brojčani, brojni ili numerički podaci. Za predstavljanje brojeva koriste se brojni sistemi – skupovi znakova i pravila njihovog korištenja za predstavljanje brojeva. Znaci koji se koriste za predstavljanje brojeva nazivaju se cifre ili brojke. 

U računarskoj tehnici se zbog prirode elektronskih komponenti gotovo isključivo koristi binarni brojni sistem. Međutim, pored binarnog ponekad se koriste i oktalni i heksadecimalni brojni sistemi.

2.2.1. Predstavljanje cijelih brojeva

Za predstavljanje cijelih brojeva standardno se koristi binarna riječ od 32 bita (4 bajta)

Cijeli  brojevi predstavljaju se tako što se direktno prevode u binarni oblik, a po potrebi se s lijeva dodaju vodeće nule. Za predstavljanje predznaka broja koristi se 32. bit (pozicija najveće težine).

Kod nekih računara mogu se koristiti i cjelobrojni podaci sa manjim ili većim brojem binarnih pozicija – 16 ili 64 bita.

2.2.2. Predstavljanje brojeva sa fiksnom tačkom

Za predstavljanje broja vrši se podjela binarne riječi na dva dijela sa m i n pozicija. U n pozicija smješta se cio dio broja c , a u n pozicija smješta se razlomljeni dio sa r cifara. Pozicija najveće težine i u ovom slučaju se koristi za predznak broja.

Položaj binarne tačke je fiksan i ovisan o računaru.

2.2.3. Predstavljanje brojeva sa pokretnom tačkom

Metode predstavljanja cijelih brojeva i brojeva sa fiksnom tačkom imaju vrlo ograničene opsege brojeva koji se mogu predstaviti. Međutim, postoji potreba za predstavljanje jako velikih i jako malih brojeva. 

Svaki realan broj R može se zapisati u tzv. Eksponencijalnom obliku ili obliku sa pokretnom tačkom.

R =  m bE
Gdje je:

M – mantisa

B – baza

E – eksponent

Ako usvojimo da je osnova b fiksna, tada se svaki broj R može jednoznačno zadati parom (e,m)

	31
	30
	
	
	
	
	
	
	
	
	
	
	
	
	
	23
	22
	
	
	
	
	
	
	
	
	
	
	
	
	
	
	0

	S
	e
	m


Broj sa pokretnom tačkom predstavlja se u računaru tako što se 8 pozicija riječi od 32 bita koriste za predstavljanje eksponenta (uključujući i bit za znak eksponenta). Za osnovu se uvijek koristi b=2.

Za brojeve zapisane u ovom formatu kaže se da su predstavljeni sa običnom preciznošću. Veliki broj računara omogućava korištenje brojeva sa tzv. Dvostrukom preciznošću. Oni se predstavljaju sa 64 binarne pozicije, od toga 56 za mantisu i 8 za eksponent.

2.3. Predstavljanje nebrojčanih podataka

Osim brojčanih ili numeričkih podataka, računar može da obrađuje i podatke koje ćemo uslovno nazivati nebrojčani ili nenumerički podaci.Ovim podacima se ne izražavaju brojne brednosti i nad njima se ne mogu primjeniti aritmetičke operacije. Koriste se najčešće sljedeći podaci:
2.4. Znakovni (alfanumerički) podaci

Uvođenje znakovnih podataka omogućilo je pamćenje, obradu i štampanje u tekstualnom obliku podataka o licima ili objektima, obradu teksta za razne namjene, stvaranje riječnika itd.Ovi su podaci sastavljenj od riječi nad usvojenim skupom znakova. Nad njima se primjenjuju specifične operacije, kao što su spajanje riječi , izdvajanje dijela riječi i druge.


Za predstavljanje znakovnih podaataka se koriste tzv. standardni binarni kodovi-binarni kodovi koje su usvojili nacionalne i međunarodne organizacije za standardizaciju. Daanas se najviše koriste ISO 7 kod (Internacional Standard Organisation- Međunarodna organizacija za standardizaciju) mnog šire poznatije kao

ASCII kod( American Standard Cod for Imformation Interchange- Standardni američki kod za razmjenu imformacija , izgovara se «aski»).


ASCII kod je ekvivalentan tzv. Međunarodnoj referentnoj verziji ISO 7 koda. Standardom ISO 646 određeni broj pozicija u kodnoj tabeli ISO 7 koda ostavljen je 

nedefinisan kako bi pojedine zemlje mogle da koriste svoje posebne znakove, tako da su standardima JUS  I.B1.002 i JUS I.B1.003 definisane jugoslovenske varijante latiničnog i ćirilićnog pisma. U tabeli 2.1 data je internacionalna verzija ISO 7 koda i srpske latinice. Kodna tabela se za ćirilica istovijetna je latiničnoj, s tom razlikom što se na mjestu latiničnih slova q, w i x  nalaze ćirilicna slova lj, nj i dž.


U personalnim računarima za kodiranje znakovnih podataka koristi se više osmobitnih kodnih tabela ili tzv. kodnih stranica. U saglasnosti sa tim kodnim stranicama je i jugoslovenska varijanta definisana standardom JUS I.B1.015-1992.

2.5. Logički podaci

To su podaci kouji mogu imati samo dvije različite vrijednosti tzv. vrijednosti istinosti: true (istina) i false (laž). Ovi se podaci obično koriste za ispunjenje nekog uslova. Ako je uslov ispunjen njemu se dodjeljuje vrijednost true ako nije dodjeljuje mu se vrijednost false.


Ne postoji standard za binarno kodiranje vrijednosti true i false ali se najčešće koriste kodovi 000...00 za false i 111..11 za true, a broj bitova jednak je dužini memorijske riječi računara.

2.6. Grafički podaci

Grafički podaci služe za generisanje , pamćenje za obradu i vizelni prikaz na ekranu ili štampanje grafičkih objekata- slika crteža, grafikona, i čak digitalizovanih fotografija. Za pamćenje grafičkih podataka koriste se dva načina: vektorska grafika i rasterska grafika.


Kod vektorske grafike slika  se pamti kao skup pdrđenog broja elementarnih geometrijskih oblika tzv. grafičkih primitiva kao što su polilinija- niz duži koje se nadovezuju jedna na drugu poligoni, krugovi, elipse, lukovi i krive linije zadane posebnim funkcijama..


Kod rasterke grafike slika se pamti tačka po tačka u rasteru- finoj dvodimenzijonalnoj u mreži tačaka. Za kodiranje crno bijele slike sa nijansama sive boje koriste se 256 nivoa, odnosno 8 bitova za svaku tačku. Za slike u boji za svaku od tri osnovne boje ( engl. RGB.-red green blue- crvena zelena plava) zadaje se intenzitet osvjetljenja 256 nivoa tako da se za kodiranje koriste 24 bita za svaku tačku.

2.7. Upravljački podaci


Sve navedene vrste podataka namjenjene su  obradi i dobijanju novih informacije. Pored njih u memoriji računara čuvaju se instrukcije programa , binarn kodiranje na određen način. Svaki binarni kodni niz koji odgovara  nekoj instrukcijij predstavlja za računar upravljačke podatak ili upravljačku informaciju, jer se koristi u upravljjačkoj jedinici za upravljanje  izvršenjem odrađenih operacija.

3. BLOK ŠEMA RAČUNARA

Funkcija računara

Računar može obavljati četiri osnovne funkcije, slika 3.1:

· obradu podataka;

· pamćenje (skladištenje) podataka;

· prenos (komunikaciju) podataka i

· upravljanje prethodnih funkcija.

Računar funkcioniše kao uređaj za prenos podataka prenoseći podatke uzete izokruženja ( periferije ili komunikacione  linije) na drugu periferiju ili komunikacionu liniju. On takođe funkcioniše kao uređaj za pamćenje (skladištenje) podataka prenoseći podatke iz okruženja u operativnu memoriju ili obratno. Obrada podataka brši se nad zapamćenim 8uskladištenim) podacima ili nad podacima uzetim iz spoljnjeg okruženja.

3.1. Struktura računara

Na slici 3.2 pokazana je opšta struktura računara koju čine sljedeće četiri osnovne komponente- funkcionalna jedinice:

· centralni procesor ( centralna procesorska jedinica, procesor);

· operativna memorija ( osnovna memorija, glavna memorija);

· sprežni sistem;

· ulazno-izlazni podsistem.

3.2. Centralni procesor


Centralna procesorska jedinica, centralni procesor ili , kratko, procesor po svojim funkcijama predstavlja centralni uređaj  koji neposredno upravlja procesom obrade i uzajamnom komunikacijom svih ostalih dijelova računara.


Računar je konstruisan tako da može direktno u procesoru  izvršavati određeni broj prostih operacija koje se nazivaju mašinske operacije.Izrazi kojima se specifiraju mašinske operacije nazivaju se instrukcije ili naredbe. Program za računar, koji ćemo dalje nazivati mašinski program ( mašinski kod) ili kratko program, predstavlja niz (sekvencu) instrukcija koje saopštavaju računaru, korak po korak, kako kako da riješi neki problem , uključujući i upravljanje tokom izvršenja programa.


Osnovne komponente procesora su upravljačka jedinica, aritmetičko –logička jedinica i registri.


Upravljačka jedinica upravlja izvršenjem operacija u računaru tako što osnovnovu instrukcija priogram određuje aktivnosti svih ostalih jedinica  računara i prati njihov tok. Primjeri tih aktivnosti su: ulaz podataka, pristup podacima radi pamćenja ili čitanja, upravljanje rijedosljedom izvršenja operacija, izdavanje rezultata, idr.


Aritmetičko-logička jedinica je dio računara gdje se izvršavaju operacije nad podacima. To su, prije svega , osnovne aritmetičke operacije : sabiranje , oduzimanje, množenje i djeljenje, zatim logičke operacije , ali i operacije kao što su pomjeranje binarnog sadržaja  lijevo ili desno ili drugo.


Procesor sadrži Procesor sadrži određeni broj registara koji se obično svrstavaju u jednu od slijedeće dvije grupe: upravljački registri i registri opšte namjene. Upravljački ragistri sadrže podatke koji se koriste za upravljanje funkcionisanjem raunara. Registri opšte namjene služe za privremeno čuvanje upravljačke  informacije.

3.3. Operativna memorija

Operativna memorija( osnovna memorija, glavna memorija) namijenjena je za privremeno pamćenje  podataka i programa, a sačinjena je od poluprovodničkih  bistabilnih  memorijskih elemenata. Pored podataka za obradu i programa u operativnoj memoriji se takođe pamte međurezultati i konačni rezultati obrade.


Operativna memorija je dio  jedinice raačunara namijenjene za pamćenje ( skladištenje ) podataka i programa koji se naziva memorija. Memoriju čine operativna memorija i spoljna (masovan) memorija.

3.4. Računari sa upamćenim programom


Svi savremeni računari realizovani su tako da se program za rješavanje nekog problema sastavljeni od instrukcija, kao i polazni podaci nad kojima će se obavljati operacije, nalaze istovremeno u operatvnoj  memoriji računara. Ovakav princim realizacije uređaja naziva se princip rogramskog upravljanja računarom, a takvi računari su – računari sa upamćenim programom ili računari sa unutrašnjim programom.

3.5. Sprežni sistem

Sprežni sistem predstavlja mehanizam koji obezbjeđuje komunikaciju između ostale tri komponente (funkcionalne jedinice ) računara. Pre svega sprežni sistem omogućava prenos podataka između centralnog procesora ili operativne memorije okruženja.


Osnovne komponente sprežnog sistema čine magistrale i logika za upravljanje korišćenjem magistrala. Magistrala ili sabirnica predstablja grupu linija (električnih provodnika) kroz koje se signalima prenose podaci i uravljačke informacije u računaru.


Na slici 3.3 pokazan je način povezivanja pojedinih komponenata računara jednom, tzv. zajedničkom magistralom, u kome se povezivanje i komunikacija svih priključenih uređaja brši na isti način. Pored korišćenja jedne zajedničke magistrale. Moguće je vršiti povezivanje komponenata računara preko više magistrala.

3.6. Ulazno-izlazni podsistem

Ulazno-izlazni podsistem ostvaruje prenos podataka između računara i njegovog spoljnjeg okruženja-perifernih uređaqja. Perifernim uređajima (periferijama, ulazno-izlaznim uređajima) nazivaju se svi uređaji koji se preko ulazno-izlaznog podsistema mogu priključiti na računarski sistem radi uzlaza ili izlaza podataka. Obično se dijele u tri grupe:
1. periferne uređaje namjenjene za vezu (komunikaciju) sa korisnikom. Oni se dalje dijele na:  

· ulazne uređaje: tastatura, skener, grafička tabla i dr.;

· izlazne uređaje: monitor, signalne sijalice, štampač, crtač i dr.;

· interaktivne uređaje (uređaje za dijalog korisnika sa računarom): miš, svjetlosna olovka, ekran sa dodirom, komandna palica i dr.;

2. spoljne (masovne) memorije, namjenjene za pamćenje podataka velikog obima i njihovo arhiviranje: jedinice disketa, jedinice tvrdih diskova, jedinice magnetnih traka, jedinice optičkih diskova;
3. uređaje za daljinski prijenos, gdje spadaju:

· uređaji za prijenos preko komunikacijskih linija (telekomunikacioni uređaji): modemi i drugi uređaji za daljinski prijenos. Ovi uređaji omogućavaju povezivanje računara sa drugim računarima direktno i preko lokalnih ili globalnih računarskih mreža kao što je INTERNET, danas najpopularnija i najveća svjetska računarska mreža;

· uređaji za vezu sa upravljanim objektom: analogno-digitalni konvertori, davači, izvršni uređaji i dr.;

Preko ulaznih uređaja unose se u memoriju podaci za obradu i programi.

Ulazni uređaji mogu se svrstati u dvije grupe:

-Uređaji za ručno uređivanje i uređaji za automatsko unošenje.

Uređaji za ručno unošenje.-Postoji više načina za neposredno ručno unošenje podataka u računaru. Pomoću uređaja za ručno unošenje podaci se unose relativno sporo(ne više od 10 znakova u sekundi). U grupu uređaja sa ručnim unošenjem svrstavaju se:tastatura,upravljački pult računara,ekran sa dodirom,miš,svjetlosna olovka,komandna palica(džojstik),grafička tabla(digitalizator) i dr.Ručno unošenje se koristi kada obim podataka nije velik.
Uređaji za automatsko unošenje.-Uređaji za automatsko unošenje podataka mogu se podijeliti na uređaje sa neposrednim unošenjem i uređaji sa posrednim unošenjem.Pri neposrednom unošenju podatci se unose direktno u računar sa mašinskih čitljivih dokumenata,kao što su razni obrasci,optički čitljivi dokumenti i dr.Pri posrednom unošenju ulaznoj aktivnosti predhodi prikupljanje (obuhvatanje) podataka.Prikupljanje podataka se sastoji u zapisivanju (registrovanju)podataka na posebne nosioce,najčešće na magnetne medijume.
Izlazni uređaji služe za izdavanje iz računara rezultata obrade i njihovo prikazivanje u pogodnom obliku određenom korisniku,kao i da se oni zapamte radi kasnije korištenja.
Izdavanje podataka iz računara može imati sljedeće svrhe:

a)privremeno pamćenje na mašinski čitljivim podatcima;

b)saopštavanje korisniku u obliku izvještaja ili prikaz na ekranu;

c)neposredno korištenje,kada se izlazni rezultati koriste za daljinski  prenos ili za automatsko preduzimanje akcija,npr. Pri upravljanju procesima,uključujići i isključujići izvršnih uređaja i sl.
Izlazni uređaji  mogu se podesiti u sljedeće grupe:

1) uređaji za trajno pamćenje podataka na mašinski čitljivim nosiocima,npr.magnetne trake i diskovi.
2) Uređaji za prikaz rezultata u obliku teksta ili grafika gdje spadaju štampači,ekrani,informacione panoe,crtači itd.;
3) Uređaji za izlaz podataka u okruženje radi njihovog neposrednog korištenja,npr.Za upravljanje tehnoloških procesima,daljinski prijenos podataka preko komunikacijskih uređaja i dr. 
Zajedno sa tastaturom,mišem i svjetlosnim perom ekran predstavlja danas najbolje sredstvo za neposrednu komunikaciju između čovjeka i računara.Na taj način ekran služi ne samo kao izlazni već i kao ulazni uređaj.

4. Uvodna razmatranja: Arhitektura PC

 

Najmlađe dijete u istoriji kompjutera, personalni komjuter postao je miljenik današnjice iz niza razloga: malen, jeftin, dostupan, uz obimnu, raznoliku, jeftinu programsku podršku. On radi pod DOS-om, Windows-ima, ili sličnim operativnim sistemima. Koristi standardne aplikacije.

Glavni značaj ovoga je da Mezimče raste. Zapravo, promovisan je u najomiljenije pomagalo današnjice bez kojeg je život zaista nezamisliv. Danas su PC-i jednako moćni kao i minikompjuteri i mainframe kompjuteri, što nije bio slučaj "mnogo" godina prije, kada se računar pojavio. Moćan PC može lako da se nosi sa skupim radnim stanicama. Kako smo došli do toga?

4.1. Uspjeh PC-a

PC se pojavio 1981. Za manje od 20 godina, potpuno je promijenio naš pojam komuniciranja. Kada je PC bio proizveden od strane firme IBM, bio je to samo jedan od mnogih mikrokompjutera. Međutim, PC je došao. Za 5-7 godina, osvojio je tržište. Od IBM kompatibilnog, PC je postao standard.

Ako pogledamo na prvi PC, imao je mnoge prednosti, koje su bile garancija za uspjeh PC-a.

· Od početka, PC je bio standardizovan i imao je otvorenu arhitekturu. 

· Bio je dobro dokumentovan i imao odlične mogućnosti proširenja 

· Nije bio skup, bio je jednostavan i robustan (definitivno ne napredan) 

PC je počeo kao IBM-ova beba. Bio je njihov projekat, baziran na Intel-ovom procesoru (8088) i Microsoft-ovom jednostavnom operativnom sistemu MS-DOS.

Pošto je dizajn bio dobro dokumentovan, druge kompanije ušle su na tržište. One su mogle proizvoditi funkcionalne kopija (clones) centralnog sistemskog softvera (BIOS). Centralni ISA bus (sabirnica podataka) nije bio patentiran. Polako, druge kompanije su razvijale i proizvodila  IBM compatibilne PC-e i komponente za njih.

Klon je rođen. Klon je kopija mašine -mašina, koja može precizno raditi isto kao i original (čitaj «Big Blue - IBM»). Neko od komponenti (npr. hard disk), mogu biti identične originalu. Međutim, klon je imao drugo ime (Compaq, Olivetti, itd), ili uopšte nije imao ime («noname»). Ovo je slučaj «stvarnog klona». Danas, razlikujemo:

· «Brand names», PC-e proizvedene od strane IBM-a, Compaq-q, AST-a, itd. Ove kompanije su toliko velike da mogu proizvoditi vlastite hardverske komponente. 

· «Clones», koji se prave od standardnih komponenti. Bilo ko ih može napraviti - zovemo ih «noname».

 Pošto je tehnologija standard za sve PC-e, počet ćemo pregled tog standarda.

4.2. PC konfiguracija

	Komponente u centralnoj jedinici – kompjuteru
	Periferni uređaji (Periferali)

	Matična ploča: 
CPU, RAM, cache, ROM čip sa BIOS-om i start-up programom

Čip setovi (kontroleri), Port-ovi,

Bus-evi (sabirnice podataka), slot-ovi proširenja

Externi memorija («drives»)
Hard disk(s), floppy drive(s), CD-ROM, itd
Slotovi za proširenje («Expansion cards»):
Graphics card (video adapter), network controller, SCSI controller. 
Sound card, video, TV card. internal modem, ISDN card.
	Miš i tastatura
Joystick 
Monitor 
Printer 
Scanner 
Loudspeakers 
External drives 
External tape station 
External modem


PC se sastoji od centralne jedinice (poznate kao «kompjuter») i različitih periferala. Kompjuter je "kutija", koja se sastoji od različitih elektronskih komponenti. Spaja se pomoću kablova sa perifernim uređajima.

Ako slučajno nikada u životu niste vidjeli, ovo je kompjuter: 

  

Ovo je lista komponenti PC-a. Pročitajte je i upitajte se sami šta ove riječi znače. Prepoznajete li sve komponente? One će biti objašnjene u nastavku.

Kako su komponente PC-a povezane? Koja je njihova funkcija, kako one sve zajedno čine PC? Ovo su pitanja na koja bismo trebali odgovoriti u nastavku ???  

4.3. Von Neumann-ov model  PC-a


Korijeni kompjutera datiraju unazad 300 godina. Matematičari i filozofi kao što su Pascal, Leibnitz, Babbage i Bool su udarili temelje svojim teoretskim radom. Ali, tek u drugom dijelu prošlog vijeka elektronska nauka je bila spremna da primjeni njihovu teoriju.

Korijeni moderanog PC-a idu u USA 1940.-tih. Među mnogim naučnicima, mnogi vole da se sjete John-a von Neumann-a (1903-1957). On je bio matematičar, rođen u Mađarskoj. I danas možemo koristiti njegov model kompjutera. On je hardver kompjutera podijelio u pet osnovnih dijelova:

·  centralna procesorska jedinica - CPU 

·  ulaz - Input 

·  izlaz - Output 

·  radna memorija - Working memory 

·  stalna memorija - Permanent memory 

U biti, von Neumann je bio prvi koji je dizajnirao kompjuter sa radnom memorijom (danas je zovemo RAM). Ako ovaj model primjenimo na današnji PC, to bi izgledalo ovako:

Sve navedene komponente biće diskutovane.

 



4.4. Matična ploča (Motherboard)

Matična ploča je centralna štampana ploča u unutrašnjosti PC-a koja sadrži procesor, memoriju i slotove za proširenje, te direktno ili indirektno povezuje svaki dio PC-a. Sastavljena je od skupa čipova (chipset), nešto koda u ROM-u i brojnih međuspojeva-sabirnica (buses). 
Sve ove komponente treba da budu usklađene tako da svaka dobije traženu adresu, podatak ili kontrolni signal u pravo vrijeme. Ulogu organizatora ovog intenzivnog saobraćaja u savremenom PC računaru igra skup čipova, koji nazivamo čipset, a sam saobraćaj realizuje se preko sabirnica integrisanih u ploči.
Originalni PC imao je minimum integrisanih uređaja: samo port za tastaturu i dek za memoriju. Sve ostalo, uključujući i grafički adapter i disketni ili hard disk kontroler bili su dodatne komponente, spojene preko slotova za proširenje.

S vremenom, mnogi uređaji su integrisani na matičnoj ploči. Do 1995. bio je lagani trend da se I/O portovi i disk kontroleri često montiraju na karticama za proširenje. Ostale komponente – tipično grafika, mreža, SCSI i zvuk – obično su ostajali odvojeni. Mnogi proizvođači su ekperimentisali sa različitim nivoima integracije, ugrađujući neke ili sve ove komponente na ploču. Medutim, ovaj pristup pokazivao je nedostatke: bilo je teško vršiti nadogradnju sistema ako integrisane komponente ne mogu biti izmještene, pored toga, visoko integirasane ploče često zahtijevaju nestandardna kučišta. Nadalje, zamjena jedne neispravne komponente može značiti kupovinu sasvim nove ploče.

Posljedica toga je da se dijelovi sistema koji prate najbrže promjene – RAM, CPU i grafika – nastoje zadržati odvojeno - u socket-ima ili slot-ovima zbog lakše zamjene. Slično, dijelovi koji ne trebaju svim korisnicima, kao što je mreža ili SCSI, obično se ostavljaju van osnovne konfiguracije, s ciljem smanjenja troškova.

4.4.1. Formati matičnih ploča
Standard koji je godinama bio dominantan, je tzv. AT standard ili njegova podvarijanta Baby AT. Standardni AT format predviđa ploču širine 12 inča, koristio se na 386 i ranijim računarima. Prevashodno zbog velikih dimenzija ploče, zamenio ga je noviji Baby AT, koji je dominirao tržištem sve do 1997. godine. On predviđa standardnu dužinu ploče od 13 inča (mada su mnogi proizvođači pravili ploče duge 10 ili 11 inča) i širinu od 8.5 inča (bitno manje od 12 inča kod standardnih AT ploča). Standard je postao ograničavajući faktor kada su sve topliji procesori zahtijevali hladnjake sve većih dimenzija, i kada je memorija počela da se isporučje u SIMM i DIMM pakovanjima. Ove komponente su počele da smetaju karticama koje su koristile slotove za proširenje (ISA, PCI), i jedino rješenje ovog problema bilo je pravljenje novog, danas dominantnog, ATX standarda. 

ATX standard podrazumijeva novi tip matične ploče tradicionalnog fizičkog dizajna (30.5 cm X 19 cm), ali zaokrenut 90 stepeni zbog bolje ugradnje. I/O konektori COM1, COM2 i LPT, tastataura, miš i USB montiraju se direktno na ploču. ATX dizajniran je od strane Intel-a, ali je generalno prihvaćen.ATX ploča je mnogo "inteligentnija" nego ostale. Nudi napredne funkcije kontrole, pri čemu BIOS program provjerava temperaturu i napon procesora, hladnjak itd. Ako dođe do pregrijavanja, PC automatski slijedi "shut down". PC se također može uključiti npr. od strane modemskog signala. Ako želite PC dizajniran za budućnost, ATX dizajn je ono što trebate.

4.4.2. Logika matične ploče - ROM 

Svaka matična ploča sadrži mali blok memorije za čitanje (ROM) koji je odvojen od glavne sistemske memorije zadužene za punjenje i izvršavanje softvera. Ovaj ROM sadrži BIOS – (Basic Input/Output System). ROM čip sadrži instrukcije koje su specifične za svaku pojedinu matičnu ploču. 
ROM kod primarno sadrži start-up instrukcije: instrukcije za startovanje računara. U biti, postoji više različitih programa u okviru start-up instrukcija, ali, sa stanovišta korisnika, oni se ponašaju kao cjelina. Ipak, razlikujemo slijedeće rutine:

· Setup instrukcije, koje su povezane sa CMOS instrukcijama 

· BIOS instrukcije, koje komuniciraju sa perifernom opremom 

· BOOT instrukcije, koje pozivaju operativni sistem (DOS, OS/2 ili Windows) 

Sve ove instrukcije nalaze se uROM-u i aktiviraju jedna po jedna prilikom startovanja računara. U nastavku će biti analizirani sa više detalja.

Primarni proizvođači ROM čipova su: Phoenix, AMI ( American Megatrends ), Award.
4.4.3. Procedura startovanja računara

Prilikom startovanja računara, izvršavaju se instrukcije pohranjene u ROM memoriji. Ovi programi se aktiviraju jedanput za vrijeme jednog startovanja PC-a:

· Rutina Inicijalizacije, koja poziva BIOS funkcije 

· POST (test programi) 

· «disk bootstrap loader», koji se poziva u nadležnosti operativnog sistema 

Slika prikazuje start-up proces

1. Nakon inicijalizacije, koja poziva BIOS rutine iz RAM-a i koristi podatke iz CMOS memorije, startuje se POST proces.

2. Započinje izvršavanje BIOS rutina kopiranjem u RAM, a na osnovu programa iz ROM BIOSA sa matične ploče i BIOS-a perifernih uređaja.

3. Bootstrap loader pronalazi boot sektor i startuje operativni sistem.

4.4.4.  POST

Power On Self Test je prva instrukcija koja se izvršava nakon inicijalizacije. Ona provjerava PC komponente – da li je minimalan skup komponenti uredno priključen i ispravan. Možete ga prepoznati za vrijeme startovanja, odmah nakon što uključite PC. Tokom POST procesa informacije o sistemu se prikupljaju u slijedećem poretku: 

1) Informacije o grafičkom adapteru

2) Informacije o BIOS-u (ime, verzija) 

3) Informacije o RAM-u (počinje brojanje). 

Kao korisnik, imate samo ograničenu mogućnost manipulisanja POST instrukcijama. Neki nude onemogućavanje testa RAM-a, i time skraćivanje ovog postupka testiranja. Trajanje POST procesa varira za različite PC-e. Na IBM PC 300, proces je veoma spor. Danas, naravno, POST radi mnogo brže. Možete ga prekinuti ako pritisnete taster «Esc». 

Ako POST proces utvrdi greške u sistemu, na ekranu će se ispisati poruka o grešci. U slučaju da monitor nije spreman, ili ako je utvrdena greška na video kartici, pojavit ce se zvučna poruka (npr. 3 kratka i jedan dugi zvučni signal) te na taj način korisniku ukazati na grešku. Više o zvučnim porukama o grešci može se saznati na Award, AMI i Phoenix web stranicama. Npr. poruka o grešci pojavit će se ako nije priključena tastatura ili ako je neka greška u spajanju floppy uredaja. Takoder, POST čita podatke iz CMOS memorije, što će biti obrazloženo u nastavku.
4.4.5. Bootstrap loader

Zadnji kod koji BIOS izvršava pri start-up-u je «bootstrap loader» i ima samo jedan zadatak: pronaći startnu poziciju na disku koja označava poziciju operativnog sistema- «boot sector» (hard disk, floppy ili drugi boot uređaj). DOS Boot Record (DBR) sadrži i opis medija kao i informacije o verziji operativnog sistema.

Ako disk ne sadrži bootstrap rutinu, pojaviće se poruka tipa "Non-system disk, replace with system disk and press any key". Bootstrap loader je poslednji korak koji BIOS izvršava tokom start-up-a sistema. Dalji rad kompjutera je u nadležnosti bootstrap rutine pronađene na boot disku, odnosno u nadležnosti operativnog sistema.

4.4.6. CMOS RAM

CMOS je skraćenica za Complementary Metal Oxide Semiconductor. Kompjuter sadrži malu memoriju ovog tipa u specijalnom CMOS RAM čipu. Podaci se održavaju u memoriji pomoću električne energije iz male baterije na matičnoj ploči, te ostaju memorisani i kada je PC isključen. 

Vrijednost koje se čuvaju u CMOS-u su slijedeće: 

· Tip instalirane disketne jedinice 

· RAM tajming 

· Datum i vrijeme 

· Tip hard diska 

· Boot sekvenca 

· Mnogo više... 

Za normalno funkcionisanje računarskog sistema neophodan je sistemski sat. Sat realnog vremena (Real Time Clock RTC), CMOS RAM i baterija obično su integrisanu u jedan čip. PC čita vrijeme iz RTC kada se startuje, nakon čega CPU čuva tu informaciju – to je razlog da je sistemski sat ponekad nesinhronizovan. Resetovanje PCa uzrokuje ponovno čitanje RTC, povečavajući njegovu tačnost.

CMOS podaci treba da budu postavljeni korektno i čitaju se za vrijeme start-up/a da bi se PC pripremio za dalji rad.

CMOS podaci mogu se podijeliti u dvije grupe:

· Podaci o računarskoj konfiguraciji koje POST ne može naći za vrijeme testiranja sistema 

· Podaci postavljeni od strane korisnika - različite korisničke opcije. 

POST proces provjerava PC komponente, ali ne može utvrditi sve informacije o sistemu. Npr. POST ne može sam pronaći dovoljno informacija o floppy uređaju. Floppy uređaji su «glupi», te POST ne može pročitati da li su oni floppy uređaji ili ne. Isto je i za hard disk tipa IDE, dok EIDE hard disk ima malo više inteligencije. U svakom slučaju, POST-u je potrebna pomoć da bi ih 100% identifikovao. Ista je situacija i sa RAM-om: POST može izračunati koliko RAM PC posjeduje ali ne može uvijek utvrditi tip RAMa. 

Da bi se obezbijedilo normalno funkcionisanje PC-a, neophodno je da se tokom startovanja računara obezbijede ovakve informacijama. CMOS podaci upisuju se za vrijeme proizvodnje, pri čemu su podaci asemblirani. Informacije pohranjene u CMOS ostaju tu svo vrijeme. CMOS podaci trebaju biti modificirani samo kada se instaliraju nove ili drugačije hardverske komponente. To može biti drugi tip hard diska ili floppy diska, ili novi RAM tip. Često, ovakve izmjenama hardvera korisnik može unijeti u CMOS.

Ostali podaci u CMOS-u sadrže razlicite korisničke opcije, koje možete naknadno podesiti. Npr. možete podesiti datum i vrijeme, koje PC podešava svake sekunde. Također možete birati izmedu različitih sistemskih parametara. Npr, možda želite kratku provjeru sistema umjesto duže. Ili, želite startovanje sistema najprije sa hard diska, a zatim sa floppy diska, ili obratno. Ili sa CD-a. Oakve opcije mogu biti upisane u CMOS.
Mnoge od ovih opcija nisu predmet interesovanja običnih korisnika. Ove opcije, koje se «tiču» kontrolera na matičnoj ploči, mogu biti podešene na različite načine. Obično, nema potrebe za njihovim izmjenama. Proizvođači matičnih ploča odaberu optimalnu konfiguraciju i isporuče [image: image24.png]cMOS

tako podešenu matičnu ploču. Oni preporučuju u svojoj dokumentaciji da se ova «default» konfiguracija ne mijenja.
Možemo zaključiti da su CMOS podaci esencijalni sistemski podaci, koji su vitalni za funkcionisanje PC-a. 

Ipak CMOS podatke korisnici mogu podešavati. Podešavanje podataka u CMOS-u moguće je pomoću Setup programa, o čemu će biti govora u nastavku.

 
Slika prikazuje skup informacija koje se koriste prilikom startovanja računara:

· CMOS podaci, koji mogu biti podešeni pomoću Setup programa 

· ROM-BIOS podaci sa matične ploče 

· ROM-BIOS podaci sa grafičkog ili nekog drugog adaptera 

Ova kolekcija podataka koristi se od strane operativnog sistema.

4.5. Setup program


Komunikacija sa BIOS programom i CMOS memorijom odvija se preko takozvanog Setup programa. On nam nudi veoma jednostavan korisnički interfejs da bismo konfigurisali PC postavljanjem njegovih vitalnih podataka.
Tipično je da se setup program poziva pristiskom na taster [Delete], odmah nakon uključivanja PC-a. Setup program nudi opcije preko menija. Setup napuštamo pritiskom na [Esc], a zatim izborom “Y” da bismo resetovali PC sa novim postavkama. Opčenito, NE TREBATE MIJENJATI POSTAVKE, osim ako precizno znate šta radite. Ovdje vidite meni BIOS Setup programa American Megatrends kompanije, koji djelimično ima grafički interfejs. 
Kako i zbog čega koristiti setup program? Setup program može uraditi mnogo stvari za korisnika. Ipak, budite pažljivi. Ne trebate mijenjati vrijednosti ponudenje u meniju, osim ako ne znate šta radite. Inače, vaš PC neće raditi kako treba. Morate koristiti setup, ako ste instalirali drugi tip ili dodatni disk drive. Neki BIOS-i takoder zahtijevaju podešavanja ako je instaliran CD-ROM na jedan od EIDE kanala.

4.5.1. Standardne vrijednosti
Standardne vrijednosti u CMOS Setup-u koriste se da bi podesili: datum i vrijeme, tastaturu, displej, disketne jedinice, broj EIDE jedinica 1-4 (tipicno, hard diskovi i CD-ROM-drive). 
Vrijednosti datuma i vremena su memorisani u CMOS RAM-u. Uvijek ih možete promijeniti, iz setup programa, DOS-a, Windowsa ili drugog operativnog sistema. Tatstaura – očito mora biti tu negdje. Ali, moguće je podesiti PC da radi bez tastature. Inače, PC će «protestvovati» ako mu nije prikopčana tastatura. Displaj je uvijek VGA. Ranije je Setup nudio opcije za EGA, CGA i MDA. Oni vam uopšte ne trebaju! Zaboravite.
Disketna jedinica – floppy drive, mora biti odabrana. Možete birati A: ili B: ili obje. Svaki uređaj može biti jednog od pet tipova, ili više. Vjerovatno imate 1.44 MB floppy drive. Između ponuđenih opcija birate pomoću [PgUp] i [PgDn]. Moderni floppy kao ZIP drive ili LS120 ne instaliraju se kao disketni uređaji, nego kao EIDE jedinice.

Hard disk je najvažniji uređaj kojeg treba podesiti pomoću setup-a. Moderne matične ploče i EIDE uređaji imaju automatsku konfiguraciju zahvaljujući svojstvu «Auto detect» - možda ste imali iskustvo. U drugim situacijama, morate sami podesiti parametre diska. Za starije uređaje, morate upisati sve podatke o njima (broj cilindara, glava i sektora). 

4.5.2. BIOS Feature Setup
« Feature Setup « je slijedeći nivo CMOS programa. Ovdje možete podesiti opcije kao što su:

· Brzo izvršavanje POST procesa ( !dobra stvar) 

· Izbor boot medija EIDE/SCSI. Ako imata oba tipa, trebate odredi koji je onaj sa kojeg ce se startovati sistem. 

· Boot sekvencu 

4.5.3. Izmjena boot sekvence
Boot sekvenca - redoslijed provjeravanja perifernih memorijskih medija u cilju utvrđivanja medija sa kojeg se podiže sistem, može promijenti, te umjesto sekvence A:, C: postaviti sekvencu C:, A:. To znači, da PC neće prvo pokušati startovanje sa bilo koje diskete u disketnoj jedinici A:. Ovo će vas zaštiti od virusa koji napadaju boot sektor. Također, startovanje neće biti blokirano ako se u disketnoj jedinici u trenutku startovanja našla disketa bez OS. Ako želite startovanje sa diskete (npr. želite instalirati Windows 98, pa, mnogi to još uvijek žele, nažalost, neke igre bolje rade pod tim operativnim sistemom) morate promijeniti boot sekvencu na A:,C:. 

4.5.4. Upravljanje napajanjem
Setup program koristite i za podešavanje napajanja, što je svojstvo matične ploče. Npr. možete podesiti da se CPU «ugasi» nakon minute neaktivnosti. U ovom dijelu programa je mnogo opcija. Opcije napajanja matične ploče sarađivat će sa operativnim sistemom. Posebno Windwos 98 veoma dobro koristi ove opcije.

4.5.5. Zaštita postavljanjem lozinke
Setup program može se zaštiti postavljam lozinke. Ovo se koristi u školama (!!!!) gdje nastavnici ne žele urnebesna iznenađenja. Ne zaboravite lozinku ako je postavite, bolje, zapišite je na dokumentaciji matične ploče. Ako je zaboravite, morate ukloniti bateriju sa matične ploče. Poslije toga će svi podaci uneseni ovim programom biti zaboravljeni, uključujući i lozinku.

4.6. EFI standard


BIOS je napredovao veoma malo od rođenja PC-a 1981. godine, ostajući komad ručno napravljenog koda u asembleru za kojeg korisnici znaju samo kao seriju misteriozne konfiguracije i test poruka koje prelijeću ekran kada se PC startuje.

Intel je početkom 2000. prvi signalizirao da sve to treba promijeniti predstavljanjem prve verzije njegove EFI (Extensible Firmware Interface) specifikacije, predloženog standarda za arhitekturu, interface i service «brand» tipova PC-a, dizajniran da obezbijedi dobro specificiran skup servisa koji je kompatibilan sa svim platformama.
EFI servisi podijeljeni su u dvije različite grupe, one koje su raspoloživi samo prije startovanja operativnog sistema, poznate kao «Boot Services», i one koji su raspoloživi i nakon što je EFI izvršio minimalnu konfiguraciju, poznati kao «Runtime Services». Boot servisi sadrže funkcionalnosti za konfiguraciju platforme, inicijalizaciju, dijagnostiku, punjenje jezgra operativnog sistema i druge funkcije. Run-time servisi predstavljaju minimalan skup servisa koji se primarno koriste za ispitivanje i ažuriranje EFI postavki koje se ne mijenjaju često.
Efektivno, EFI je mali operativni sistem kompletiran sa vlastitim softverom za upravljanje mrežom, grafikom, memorijom i tastaturom. Ovo će omogučiti da imamo radikalno drugačiji korisnički interfejs u usporedbi sa onim na što smo navikli, sa podrškom za ekrane visoke rezolucije i odgovarajuci GUI. Razlike su mnogo više nego kozmetičke.

Pošto je EFI sposoban da upravlja svojim vlastitim memorijskim prostorom – normalno, zamišljen kao particija na tvrdom disku – proizvođači hardvera moći će dodavati mnogo više dijagnostike i kontrolnih opcija, i uključiti podršku za razlicite tipove kompjuterskih sistema i konfiguracija, bez velikih troškova, kao što je slučaj "flash" memorije na ploči. Nadalje, činjenica da je EFI napisan u programskom jeziku visokog nivoa također je inovacija, koja dozvoljava dodavanje mogučnosti korištenjem standardnih programskih alata. Ovakav pristup može obezbijediti mnogo detaljniju i korisniju dijagnostiku, samo-konfigurirajuće programe i mogućnosti rješavanja mnogih problema čak iako je operativni sistem "mrtav". Pošto ima vlastite mrežne kapacitete, EFI će također biti sposoban i za daljinsku dijagnostiku.
EFI specifikacija je primarno namijenjena za slijedeću generaciju IA-32 Itanium arhitektura, i rezultat je «Intel Boot Initiative» - programa zapocetog 1998.

5. Bus tehnologije, interfejsi 

5.1. Uvod, funkcija i podjela sabirnica


Sastavne jedinice personalnih računara komuniciraju preko grupe linija koje se nazivaju sabirnice (magistrale)- bus. Preko sabirnica prenose se podaci, adrese i upravljački signali između procesora i ostalih komponenti računara. Sabirnice podataka omogučavaju dvosmjeran tok podataka, npr. od procesora ka memoriji i obratno.

Fizički, sabirnicu čine komunikacione linije na štampanoj ploči. Razlikujemo

· sabirnice podataka, koje vrše transfer podataka između procesora i memorije s jedne strane i perifernih uređaja sa druge, pri čemu svaka linija može prenijeti jedan bit u jednom vremenskom intervalu 

· adresne sabirnice, koje određuju gdje podaci treba da budu poslani 

· ostale, kao npr. upravljačka kojom računar upravlja radom perifernih uređaja. 

Kada se podatak šalje putem sabirnice, mora biti definisano odredište. Stoga, svaki uređaj na sabirnici ima adresu. Prije slanja podataka, putem adresne sabirnice šalje se adresa lokacije na koju podatak treba biti smješten.
Općenito, sabirnice možemo podijeliti na:

· Sistemske sabirnice, koje spajaju CPU i RAM, i 

· I/O sabirnice, koje spajaju CPU i ostale komponente. 
Na slici vidimo centralnu sabirnicu (Front Side Bus) koja povezuje CPU i RAM, kao i IO sabirnice koje povezuju ostale PC komponente. Posebne komponente, kontroleri ("bridge"), posreduju u komunikaciji između pojedinih dijelova računarskog sistema. Kontroleri su dio PC chip seta koji je integrisan u matičnu ploču.

Čipset označava set čipova (najčešće dva), koji obrađuju sve signale svih komponenti, te se brinu da komunikacija između njih teče bez grešaka i što je moguće brže. Čipset zapravo integriše razne kontrolere uređaja kao što su hard disk, floppy kontroler, kontroler za razne vrste portova (USB, serijski, paralelni), mrežna kartica itd. Čipset uglavnom sadrži dva dijela: North Bridge i South Bridge. 
North Bridge zadužen je za komunikaciju sa procesorom i memorijom, te posredovanje između njih. U novije vrijeme preko ovog čipa spaja se i grafička kartica, preko AGP porta, te tako ima prioritet u radu u odnosu na ostale komponente.

South Bridge zadužen je za komunikaciju sa ostalim eksternim uređajima. Ovdje se nalaze kontroleri za diskove, podrška za razne portove, mrežne kartice i drugo.

5.2.  Sistemska sabirnica
Sistemska sabirnica je centralna sabirnica, koja povezuje CPU sa RAM memorijom i, eventualno, sa buffer memorijom - L2 cache. Neki je nazivaju i "main bus", "processor bus" ili "local bus". U novijim arhitekturama, ova sabirnica se naziva "front side bus" (FSB). Ostale vrste sabirnica granaju se iz sistemske.
Sistemska sabirnica nalazi se na matičnoj ploči. Dizajnirana je tako da odgovara pojedinačnom tipu procesora. Tehnologija izrade procesora uslovljavala je kontinuiran razvijoj tehnologija sabirnica, da bi se povećala brzina "prometa" na matičnoj ploči. Brzina i širina tipične lokalne sabirnice ovisi o tipu instaliranog procesora na matičnoj ploči - tipično, sistemska sabirnica je 64 bita i radi na 66,100 i 133 MHz.

5.3. I/O sabirnice
Osnovna aktivnost kod obavljanja ulaza i izlaza je prenos podataka između procesora i memorije sa jedne strane, i perifernih uređaja sa druge strane. Da bi se ovaj transfer obavio, postoje posebne komunikacione linije I/O sabirnice. One se povezuju sa sistemskom sabirnicom pomoću kontrolera.

Prve verzije PCa imale su samo jednu sabirnicu. 1987. godine Compaq je prvi otkrio kako odvojiti sistemsku sabirnicu od I/O sabirnice, te su one mogle raditi na različitim brzinama. Današnji moderni PC može imati i više od jedne I/O sabirnice.

I/O sabirnice spajaju CPU sa ostalim komponentama, izuzev RAM-a. I/O sabirnice razlikuju se od sistemskih po brzini. Njihova brzina će uvijek biti niža nego brzina sistemske sabirnice. Na današnjem PC-u, obično možemo naći četiri vrste I/O sabirnica:

· ISA bus, koji je starijeg tipa i male brzine, očekuje se da ga uskoro više neće biti 

· PCI bus, novija sabirnica veće brzine 

· USB bus (Universal Serial Bus), nova sabirnica velike brzina 

· AGP bus, koja se odskora koristi za grafičke kartice 

Kao što je ranije spomenuto, I/O sabirnice su, zaista, proširenje sistemske sabirnice. Na matičnoj ploči, sistemska sabirnica završava u čipu kontroleru, koji formira "most" (bridge) ka I/O sabirnici. U današnjem PC-u naći ćete, pored USB sabirnice, samo PCI sabirnice.
Sabirnice imaju centralnu ulogu u razmjeni podataka u PC-u. Zapravo, sve komponente osim procesora komuniciraju jedna sa drugom i sa RAM-om preko različitih I/O sabirnica. Na slici koja slijedi demonstrirana je ova logika:

5.3.1. ISA Sabirnice
Prvi PC je imao 8-bitni ISA BUS koji je radio na 4.77 MHz - istoj brzini kao i procesor. Pojavom procesora Intel 80286 pojavila se 16-bitna sabirnica, najprije na 6MHz, a zatim na 8MHz. Danas, ISA bus karakteriše 16 bitna konekcija na 8 MHz sa brzinom prenosa do 16 MBps (teoretski). 

ISA bus je spor, dijelom zbog toga što ima samo 16 staza. Današnji PC ima 32 staze. ISA bus mora 32 bita podijeliti u dva paketa od 16 bita. Ovo usporava transfer podataka i izaziva stanje čekanja. Stanje čekanja je mala pauza. Ako ISA adapter ne može kontrolisati dolazeći tok podatka, njen kontroler šalje signal stanje čekanja (HALT instrukciju) ka procesoru. Ovo je signal procesoru da čeka. Stanje čekanja je, naravno, gubljenje procesorskog vremena, jer procesor nije iskorišten. Stoga stari i spori ISA adapter može značajno umanjiti brzinu rada PC. Drugi aspekt su IRQ siganli (Interupt Request), koje komponente koriste da bi privukle pažnju procesora.

ISA sabirnicu čini

· interni ISA bus, koji koriste jednostavni portovi kao tastatura, disketna jednica, serijski i paraleleni port 

· eksterni bus proširenja koji može biti spojen sa 16 bitnim ISA adapterom; danas se uglavnom koristi za spajanje 16 bitnih zvučnih kartica 

Vrijeme ISA sabirnice je isteklo - velike su šanse da potpuno nestane. USB tehnologija će je najvjerovatnije potpuno zamijeniti. 

5.3.2. PCI Sabirnice
PCI je sabirnica velike brzine 90-tih godina. PCI je skraćenica od Peripheral Component Interconnect. Proizvedena je od strane Intel-a. Danas se koristi u svim PC-ma i drugim računarima za spajanje adaptera, kao što su mrežni kontroleri, grafičke kartice, zvučne kartice itd. Međutim, neke grafičke kartice koriste AGP bus, koji je poseban tip sabirnice namijenjen jedino grafici. PCI bus je centralni I/O bus kojeg ćete naći u PC-u.

PCI bus je širok 32 linije, ali u praksi radi kao 64 linijski bus. Radi na 33 MHz, i ima maksimalna kapacitet prenosa od 132 MBps. Neovisan je o procesoru. Stoga, može se koristiti sa 32-bitnim ili 64-bitnim procesorom, i prisutan je i u drugim računarima, tj. ne samo kod personalnih računara. Kompatibilan je sa ISA sabirnicom, na taj način što može reagovati na ISA signale, kreirati neke IRQ, itd.

PCI bus čini:

· Interni PCI bus, koje povezuje EIDE kanale na ploči 

· PCI sabirnica proširenja, tipično ima 3-4 slota za PCI adaptere 

PCI tehnologija se kontinuirano razvija. Uskoro ćemo moći vidjeti PCI na većim brzinama (66MHz) i večem broju linija (64 bita). Ali, alternativne bus tehnologije već se probijaju na tržištu. Primjer je brzi AGP video bus (Accelerated Graphics Port) i FireWire Bus. U osnovi, AGP je 66 MHz PCI bus (verzija 2.1) koja je unaprijeđena drugim tehnologijama s ciljem prilagođavanja grafičkom sistemu.

5.3.3. AGP (Accelerated Graphics Port)
Sa razvojem grafičkih okruženja, zabavnog i CAD softvera na PC-u kao i razvijanjem sve bržih procesora rastu i zahtjevi za brzom grafikom. PCI magistrala više ne zadovoljava ove zahtjeve i kao rješenje pojavio se novi tip magistrale koji je proizveo Intel i nazvao ga AGP.

Prednosti koje nudi AGP magistrala su sledeće: 

· do 4 puta veća brzina u odnosu na PCI 

· nema djeljenja magistrale sa drugim komponentama kao kod PCI-a 

· DIME, direktna memorijska obrada tekstura 

· procesor može da pristupa sistemskom RAM-u istovremeno sa pristupanjem AGP RAM-u od strane grafičkog čipa 

· processor može da upisuje direktno u djeljenu AGP memoriju kada je potrebno da se obezbjede grafički podaci kao što su grafičke komande ili animirane teksture. Generalno, procesor može brže da pristupi sistemskoj memoriji nego grafičkoj memoriji preko AGP-a, a svakako brže nego preko PCI magistrale 
5.4.  Ostali interfejsi
5.4.1. Interfejsi periferne memorija: IDE, EIDE, SCSI

Jedan od najstarijih i najznačajnijih standarda vezanih za PC hardver bio je IDE (Integrated Drive Electronics), koji definiše način toka podataka između procesora i hard diska. IDE zapravo nije stvarni hardverski standard, ali je prijedlog kompanija Western Digital i Compaq iz 1986. označen ovim imenom, usvojen od strane proizvođača i primjenjen u tehnologiji proizvodnje diskova kao ATA (AT Attachment) specifikacija. ATA specifikacija tako predstavlja univerzalan standard za komunikaciju između jedinice tvrdog diska i PCa.

Najvažnija inovacija koju je uveo IDE bila je integracija kontrolera diska (komponente koja kontroliše i upravlja radom hard diska) i jedinice hard diska u jednu komponentu. Na ovaj način, omogučeno je da se IDE jedinica spoji direktno na sistemski bus bez potreba za posebnim kontrolerom na sabirnici, čime su smanjeni troškovi.

Prihvatanje IDE standarda značajno je iz dva razloga: cijena i kompatibilnost što je korisnicima bilo važnije od ostalih događaja u sferi informacionih tehnologija. 

Prihvatanjem ATA standarda PC se dramatično promjenio. IDE standardom obezbijeđena je podrška za dva interna tvrda diska, svaki kapaciteta 528MB - 1986. godine izgledalo je da ce ovaj kapacitet zadovoljiti sve korisničke potrebe. Deset godina kasnije, brzi procesori i novije bus tehnologije u kombinaciji sa zahtjevnim softverom doveo je do situacije u kojoj je ovaj limit postao "usko grlo".

1993. godine kompanija Western Digital uvodi na tržište novi standard - EIDE (Enchanced IDE), s ciljem prevazilaženja ograničenja ATA standarda. EIDE podržava veće brzine prenosa (brzi, Fast ATA do 16,6 MBps) i veće 
kapacitete diskova. 
Od polovine 1998. kapacitet diska ograničen je do 137GB, do tada je limit bio 8.4GB.

EIDE sistem omogučava spajanje do četiri uređaja preko dva EIDE kanala, kao na slici. Svaki kanal omogučava master/slave konfiguraciju.

Podrška drugim perifernim uređajima kao što je CD-ROM i jedinica magnetne trake omogučena je definisanjem ATAPI (AT Attachment Packet Interface) specifikacije. ATAPI specifikaciju uvela je kompanija Western Digital kao proširenje ATA specifikacije, čime je omogučeno da ATA bus dijele sa hard diskovima i ostali uređaji spojeni na EIDE.

Orginalna ATA specifikacija ograničava brzinu prenosa na 2-3 MBps. Od pojave ove specifikacije pa do danas, tehnologija interfejsa hard disk - procesor intenzivno se razvijala, što pokazuje tabela koja slijedi.

SCSI je bus koji kontroliše tok podataka između procesora i periferala, od kojih je najvažniji hard disk. Dok IDE, odnosno EIDE ograničavaju broj spojenih uređaja na 2, odnosno 4, SCSI kontroler može podržati do 8 uređaja, kao što su hard disk, CD-ROM, optički drive, štampač, skener, mrežna kartica itd. I ovaj interfejs intenzivno se razvijao, što pokazuje slijedeća tabela:

5.5. Interfejsi ulazno/izlaznih uređaja 
Skoro dvadeste godina, mnogi periferni uređaji su se spajali na isti način - preko serijskih i paralelnih portova, kao što ih je imao prvi PC iz 1981. 
Ulazno/izlazni uređaji uglavnom koriste serijski i paralelni port. Ovaj način spajanja uglavnom je zadovoljavao potrebe korisnika, ali kasnih devedesetih korisnici su se suočili sa određenim poteškoćama, kao što su:

· propusnost: serijski port omogučava prenos do 115,2 KBit/s, paralelno oko 500 KBit/s, ali uređaji kao što je digitalna video kamera zahtijevaju veću propusnot; 

· jednostavnost korištenja: današnji korisnici osjećaju se konfuznim pri spajanju uređaja na serijske i paralelne portove, čak i njihov položaj "back side" je izvor njihovog nezadovoljstva 

· hardverska ograničenja: svaki port zahtijeva svoju liniju za IRQ signal, PC ih ima ukupno 16, što kod složenijih konfiguracija nije dovoljno 

· ograničen broj portova: većina PCa ima par serijskih portova i jedan paralelni. Mguće je dodati i nove, ali to uzrokuje probleme vezane za ograničenje IRQ linija. 

Zadnjih godina ova oblast je postala jedna od najuzbudljivijih i najdinamičnijih oblasti u sferi informacionih tehnologija. Ovakav trend daje nadu da će novi standardi omogučiti skoro neograničen broj uređaja na PC za samo nekoliko sekundi bez potrebe poznavanja tehnoloških karakteristika portova.

5.5.1. Serijski port 

Serijski prenos znači prenošenje jednog bita podataka u jednom trenutku. U PC sistemu obično se nalaze dva RS-232 serijska porta. RS-232 standard opisuje asinhroni interfejs. Ovo znači da se podaci prenose samo kada je uređaj koji ih prima spreman. Kod sinhronog prenosa potrebna su dva odvojena provodnika. Sa svakim taktom (na uzlaznu ivicu) prenosi se jedan bit. Kod asinhronog prenosa signal za takt i podatke prenose se preko jednog provodnika. Signal takta se rekonstruiše iz signala koji je stigao u prijemnik. Nakon startnog bita "1" dolazi 8 bitova podataka, a njih sledi stop bit "0" itd. 

Serijski port se kontroliše UART (Universal Asynchronous Receiver Transmitter) čipom kao na pr. 16550 AFN. Ovaj čip prima bajtove u paketima sa sistemske magistrale i "razbija" ih na bitove. Uobičajeni paket koji dolazi do UART-a je 8/N/1 što znači da se šalje 8 bitova, bez parity-a i na kraju jedan stop bit. Na ovaj način jedan bajt zauzima 9 bitova. Serijski prenos je ograničen na brzinu od 115,200 bit/s. Kabl može biti maksimalno dugačak 200 metara. Serijski port se koristi za povezivanje sledećih uređaja: 

· miševa i digitajzera 

· modema 

· ISDN adaptera 

· printera sa serijskim interfejsom 

· digitalnih kamera 

5.5.2. Paralelni port 

Paralelni prenos znači da se podaci prenose kroz 8 odvojenih linija što znači po jedan bajt istovremeno. Paralelna komunikacija je, dakle, brža od serijske ali je dužina kabla maksimalno 5-10 metara. Kabl je debeo jer kroz njega (prema Centronics standardu) može da se provuče do 25 linija. Paralelni port predstavlja najjednostavniji interfejs kod PC-a. Obično se na njega povezuje printer ali sa pojavom dvosmjernog paralelnog porta (EPP/ECP), i drugi uređaji su počeli da se povezuju na njega. To su: 

· ZIP drajv 

· prenosivi CD-ROM uređaji 

· SCSI adapteri 

· digitalne kamere 

· skeneri 

5.5.3. USB
USB (universal serial bus) je specifikacija za povezivanje periferijskih uređaja razvijena od strane kompjuterske i telekomunikacione industrije. Universal znači da svi uređaji dijele isti konektor na PC-u, Serial označava da se USB uređaji povezuju u nizu (daisy chainning). Standard je zamišljen da eliminiše probleme prilikom instaliranja eksternih uređaja tako što ne zahtijeva otvaranje kućišta radi umetanja kartica za odgovarajuće uređaje.

Razvijen zajednički od strane kompanija Compaq, Digital, IBM, Intel, Microsoft, NEC i Northern Telecom, Universal Serial Bus - USB standard nudi novi konektor za spajanje većine ulazni/izlaznih uređaja na jedan port, pojednostavljujući današnju konfiguraciju sa više serijskih i paralelnih portova i konektora. Prva USB specifikacija publikovana je 1998. godine. Ovaj standard omogučava spajanje do 127 uređaja preko daisy lanca ili pomoću USB hub-a, koji ima određen broj USB konektora. Na svaki hub može se spojiti sedam perifernih uređaja. Ovaj hab može primiti i novi hub sa slijedećih 7 uređaja, itd. 

Specifikacija 1.1 USB standarda predviđa high-speed i low-speed modove. U high-speed modu, host dozvoljava USB uređaju da komunicira brzinom od 12 Mb/s, dok u low-speed modu uređaj radi na brzini od 1.5 Mb/s (megabita u sekundi). U uređaje koji koriste low-speed mod spadaju miševi, tastature i džojstici, dok high-speed mod koriste skeneri i printeri.

Universal serial bus 1.1, koji je de facto standard za eksterno povezivanje kod Mac-a i PC-a je na početku sporo usvajan od strane proizvođača periferijske opreme. Danas, postoje brojni USB uređaji na tržištu, ali njihov glavni nedostatak je brzina. Kao rešenje ovog problema, usaglašen je standard USB 2.0
 

Ovu specifikaciju su zajedno izradili Compaq, Hewlett Packard, Intel, Lucent, Microsoft, NEC i Philips. Ona treba da poveća brzinu transfera do 480 Mb/s što je 40 puta brže od USB-a 1.1. Originalno, planirana brzina je bila 240 Mb/s ali je ona povećana na 480 Mb/s. Sa većom brzinom transfera, korisnici će moći da povezju i periferije koje imaju visoke brzinske performanse. Čak i povezivanjem većeg broja high-speed uređaja na USB 2 bus, neće morati da se vodi briga o dostizanju maksimalne propusne moći ove magistrale.
6. Sistemska memorija

6.1. Uvod:  funkcija, podjela, osobine memorija

Memoriju čine uređaji koji omogućavaju upisivanje, pamćenje i čitanje binarnih podataka. Operacije upisa i čiatanja nazivamo i pristupom memoriji.

Memorija se može podijeliti na:

· Sistemska (centralna ili operativna= memorija namjenjena je za privremeno pamćenje podataka i pograma. To su instrukcije programa koji se trenutno izvršava, podaci koji se obrađuju i međurezultati.

· Periferna memorija je memorija velikog kapaciteta i služi za trajno skladištenje podataka.
Na osnovu fizičkog principa zapisivanja podataka razlikujemo:

· magnetne, 

· optičke i 

· poluprovodničke memorije. 

Magnetne i optičke memorije se uglavnom koriste za memorisanje velikih količina informacija, a informacije ostaju zapamćene i kada je isključeno električno napajanje - ove memorije spadaju u klasu postojanih memorija (nonvolatile memory). 

Postoje dva osnovna tipa poluprovodničkih memorija. Prvi tip je poluprovodnička memorija u koju se informacija može i upisati i iz nje pročitati u proizvoljnom trenutku - RAM memorija (Random Access Memory - memorija sa slučajnim pristupom, što znači da je vrijeme potrebno za čitanje ili upis podatka nezavisno od adrese na kojoj se čitanje ili upis obavlja). Informacija u poluprovodničkim RAM memorijama se gubi čim se isključi napajanje (tzv. nepostojane memorije, volatile memory) pa ona služi za privremeno skladištenje podataka za vrijeme rada računara. Drugi tip je ROM memorija (Read Only Memory), kod koje je fizički i vremenski proces upisa različit od procesa čitanja sadržaja. Ove memorije su postojane i tipično u PC računarima služe da čuvaju sistemskih programa za koje je potrebno da budu stalno raspoloživi, i za koje se ne očekuje da će se (često) mijenjati za vrijeme korištenja računara.

Osobine memorija izražavaju se različitim parametrima:

1. Kapacitet memorije – broj bajta ili bita koji se mogu zapamtiti u memoriji;

2. Vrijeme pristupa – vremenski interval koji protekne od trenutka iniciranja pristupa memoriji pa do završetka upisa ili čitanja;

3. Memorijski ciklus – minimalan dozvoljeni vremenski interval između dva uzastopna pristupa memoriji; ne može biti kraći od vremena pristupa, obično je nešto duži

4. Jedinica prenosa – kod centralne memorije predstavlja memorijsku riječ, tj. Broj bita koji se istovremeno čita ili upisuje; kod periferne memorije je sekvenca ili set više sukcesivnih sektora
5. Brzina pristupa – broj bita ili bajta koje memorija može prenijeti u jednoj sekundi
6. Cijena/kapacitet – ukupan odnos cijene memorije prema kapacitetu
6.2. ROM memorija


ROM je tip memorije koji se može samo čitati, za razliku od RAMa u koji se može i upisati sadržaj. Dva su glavna razloga zašto se koristi ROM u PC računarima. 

· Permanentnost: Podaci pohranjeni u ROMu su uvijek tamo, bez obzira da li je priključeno napajanje ili ne. ROM može biti izvađen iz računara neodređeno dug vremenski period i onda ponovo vraćen, i podaci će još uvek biti u njemu. Zbog ovoga ROM spada u klasu postojanih memorija. 

· Sigurnost: činjenica da se ROM ne može (lako) modifikovati obezbjeđuje određeni nivo sigurnosti protiv slučajnih (i onih drugih) promjena njegovog sadržaja. 

ROM se najčešće koristi za čuvanje sistemskih programa za koje želimo da budu raspoloživi računaru u svako doba. Najbolji primjer je sistemski BIOS program, koji se čuva u posebnom ROMu na matičnoj ploči - ovo znači da je program dostupan kada se uključi napajanje i da PC može da ga iskoristi da podigne sistem (po uljučenju računara sistemska memorija je prazna, pa mora da postoji nešto što bi računar mogao da koristi po uključenju). 

Iako bi cijela poenta ROM memorije trebala da bude to da se njen sadržaj ne može promijeniti, postoje situacije kada bi promjena sadržaja ROMa bila izuzetno korisna. Postoji nekoliko varijanti ROM memorija čiji se sadržaj može promijeniti pod određenim okolnostima - one bi se mogle nazvati "memorija koja uglavnom služi za čitanje" (eng. read-mostly memory), i u nastavku ćemo neke od njih opisati. 

	Mask ROM
	Mask ROM memorije su read-only memorije u koje se informacija može upisati samo fabrički, u procesu proizvodnje. One se prave veoma sličnim postupkom kao i procesori - podaci koje ROM treba da sadrži se utiskuju u silicijum preko posebnih maski u procesu proizvodnje čipa. 

	PROM
	PROM, ili programabilni ROM (Programmable ROM) je vrsta ROM memorije koja se može programirati ručno korišćenjem specijalne opreme - u njega se može upisati sadržaj, ali samo jednom. Ovo je korisno za kompanije koje prave svoje sopstvene ROMove sa softverom koji same pišu, zato što kada promijene softver mogu da naprave nove PROMove bez potrebe za izradom preskupih maski.

	EPROM
	EPROM (Erasable Programmable ROM - programabilni ROM sa mogućnošću brisanja) je ROM koji može biti obrisan i reprogramiran. Mali stakleni prozor je ugrađen na vrh kućišta ROM memorije, i kroz njega se može vidjeti unutrašnjost memorijskog čipa. EPROM se može u svako doba obrisati tako što se kroz ovaj prozorčić osvijetli unutrašnjost čipa ultraljubičastom svjetlošću posebne frekvencije u trajanju od 20-ak minuta. Poslije ovoga čip se može ponovo programirati. 

	EEPROM
	Slijedeći nivo mogućnosti brisanja je EEPROM (Electronically Erasable Programmable ROM - programabilni ROM sa mogućnošću elektronskog brisanja), koji se može obrisati pod kontrolom softvera. U EEPROM se podatak može upisati u bilo kom trenutku i to bez brisanja prethodnog sadržaja - mijenja(ju) se samo adresirani bajt(ovi). Međutim, operacija upisa traje značajno duže nego operacija čitanja, red veličine nekoliko stotina milisekundi po bajtu. 

	Flash
	Najnoviji oblik poluprovodničke memorije je Flash memorija, koja se tako zove (eng. Flash - munja) zbog brzine kojom se može reprogramirati. Flash memorija se prvi put pojavila sredinom osamdesetih, i predstavlja sredinu između EPROMa i EEPROMa i po cijeni i po funkcionalnosti. Kao i EEPROM, Flash memorija koristi tehnologiju električnog brisanja. Cijela Flash memorija se može obrisati za svega par sekundi, što je mnogo brže od EEPROMa. 
Ovo je najfleksibilniji tip ROM memorija, i sada se učestalo koristi za smještanje BIOS programa. Korištenje Flash memorije za memorisanje BIOSa omogućava korisniku da uvijek ima aktuelnu verziju BIOSa na svojoj mašini uz skoro nikakav napor. 


6.3. RAM memorija

RAM je radna memorija PC računara. Svi podaci koje PC koristi za vrijeme izvršavanja operacija memorišu se u RAM-u. Podaci (što uključuje i programe) tipično su na tvrdom disku. Kada procesor želi raditi sa ovim podacima, oni moraju biti učitani u RAM. 

RAM memoriju proučit ćemo sa slijedećih aspekata:

· Tipovi RAM-a: dinamički DRAM i statički SRAM

· Pakovanje: RAM moduli (SIMM i DIMM) u različitim verzijama

Ne tako davno, Bill Gates je rekao da sa 1 MB RAM-a imamo takav kapacitet koji nikada neće biti potpuno iskorišten. Vrijeme je pokazalo da ovo nije istina...
PC osamdesetih bio je opremljen RAM memorijom od 64KB, 256 KB, 512 KB i konačno 1 MB. Pojavom naprednijih operativnih sistema, kao što je Windows, započela je utrka za memorijom. PC je tražio više i više memorije. Trka se nastavila devedesetih kada je cijena RAM-a počela dramatično padati.

6.3.1. Tipovi RAM-a

Postoje dva osnovna tipa radne memorije PC računara:

· Dinamički RAM (DRAM) koristi spregu kondenzatora i tranzistora realizovanih na integrisanom kolu u MOS tehnologiji. 
· Statički RAM (SRAM) kao memorijske elemente koristi poluprovodnička bistabilna kola. 
Prednosti SRAMa u odnosu na DRAM su:

· SRAM memorija je brža od DRAMa 

· prateća logika SRAMa je jednostavnija jer osvježavanje nije potrebno 

Nedostaci SRAMa u odnosu na DRAM su slijedeći:

· SRAM memorija je skuplja od DRAMa 

· SRAM zahtijeva mnogo više mjesta od DRAMa (ovo djelimicno utiče i na cijenu) 

Ove prednosti i nedostaci uzeti zajedno očigledno pokazuju da je, kada su performanse u pitanju, SRAM superioran u odnosu na DRAM, i mi bismo koristili samo SRAM kada bismo to mogli ekonomski da podnesemo. Nažalost, 32MB SRAMa bilo bi nedopustivo skupo i zauzimalo bi ogromnu površinu, pa se zbog toga koristi DRAM za sistemsku memoriju. SRAM se umesto toga koristi za keš memoriju za koju je odlično predodrijeđen pošto keš teži da bude izuzetno brz, i ne previše velik. 
6.3.2. Dinamički RAM 

Tabela prikazuje osnovne karakteristike različitih tipova dinamičke memorije ovih memorija:

	FPM
	Ovaj tip RAMa bio je uobičajen prije pojave EDO RAMa. Pakovan je u SIMM module kapaciteta 2,4,8, 16 ili 32 MB. Mogao se naći u verzijama od 60 i 70 ns.

	EDO
	EDO (Extended Data Out) RAM je unaprijeđena verzija FPM RAMa. Koristi 72 pinske SIMM tehnologiju pakovanja. EDO memorija mogla stabilno da radi na 83, pa čak u nekim konfiguracijama i na 100 MHz, što je proizvodačima dozvolilo da projektuju sistemske magistrale koje rade na višem taktu od tada standardog 66 MHz koji je nametnuo Intelov Pentium. 

	ECC RAM
	Ovo je specijalan tip RAMa sa korekcijom grešaka koji se koristio u serverima.

	SDRAM
	SDRAM sinhronizuje pristup memoriji sa CPU taktom, što omogučava brži transfer podataka: dok se jedan paket podataka prenos ka CPU, drugi paket se priprema za transfer. Isporučuje se samo u 64 bitnim modulima u dugim 168 pinskim DIMM modulima. Vrijeme pristupa je 6-12 ns. SDRAM se u cjelosti pokazao kao veoma vrijedna tehnologija - dozvoljava efikasniju komunikaciju sa procesorom i povečava brzinu rada na 133 MHz prilagodivši se rastu brzine sistemske magistrale.

	DDR RAM
	DDR RAM je duplicirana verzija SDRAMa. Prednost DDR memorija je brzina i to što se pakuju u danas standardne 168-pinske DIMM module. 

	Rambus DRAM

(RDRAM)
	Da bi se prevazišla ograničena brzina kojom memorija može da komunicira sa ostalim komponentama, potrebno je omogućiti slanje mnoštva signala u istom ciklusu takta. Rambus je firma koja je to ostvarila kroz posebnu memorijsku arhitekturu koja se naziva Rambus DRAM, ili skračeno RDRAM. Izuzetna brzina je direktna posljedica ovakvog dizajna. Dok SDRAM zahtijeva specijalna poboljšanja i prepravke da bi stigao do 200 MHz, RDRAM može bez problema da radi na 800 MHz. 


SDRAM (sinhroni dinamički RAM)
Kada je Intel shvatio da će uskoro povečati brzinu sistemske magistrale svojih procesora na 100 MHz, uvidio je potrebu za radikalno novom organizacijom memorije koja bi mogla da izdrži tu brzinu pošto su stariji memorijski intefejsi bili nestabilni na tako visokim frekvencijama. Najbolji način da se ona ostvari bio je da se napravi memorijski interfejs koji bi mogao da šalje i prima podatke sinhronizovano sa procesorom - tako je nastao sinhroni DRAM, ili SDRAM. 

SDRAM karakteriše sinhroni interfejs prema procesoru. Ova memorija šalje procesoru podatke u paketima (tzv. burst režim rada) usaglašeno sa sistemskim taktom. Pošto se transfer vrši sinhrono, procesor više ne mora da čeka neođreden vremenski period da memorija pronađe podatak, već tačno zna kada će mu podatak stići. Dok podatak ne stigne procesor može da radi neki drugi koristan posao umjesto da čeka kraj memorijskog ciklusa kao kod asinhronih memorija - ovo doprinosi da sistem koji koristi sinhroni memorijski interfejs radi brže od odgovarajučeg sistema koji koristi asinhroni interfejs, iako se brzina odziva memorije uopšte ne razlikuje. 
Osim promjena u arhitekturi u odnosu na EDO memoriju, SDRAM tehnologija je donijela i novo pakovanje - SDRAM memorije koriste nove 168-pinske module - DIMMove (Dual Inline Memory Module), koji matičnoj ploči pristupaju preko pune 64-bitne magistrale (za razliku od 72-pinskih SIMMova koji koriste 32-bitnu magistralu). Ovo je donijelo dobitak u manjem zauzeću prostora na matičnoj ploči jer se nisu morala koristiti dva 32-bitna SIMM modula da bi se "pokrila" cijela širina magistrale podataka kod Pentium računara - dovoljan je bio jedan 64-bitni DIMM. 

Sve ove novine zajedno bile su dovoljne da se SDRAM memorija učvrsti kao industrijski standard za sve, osim za najnovije Intelove procesore (koji koriste isključivo Rambusove RIMM module). Već duže vrijeme SDRAM dominira tržištem PC memorija, i za to vrijeme se pojavilo nekoliko specifikacija za SDRAM memorije. 

Brzina pristupa

Asinhroni interfejs na ranijim tipova memorija primoravao je procesor da čeka dok memorija pronađe i pošalje podatak, što je kod asinhronih SIMMova obično trajalo od 50 do 70 ns. SIMMovi su bili rangirani na osnovu ovog podatka, koji se nazivao kašnjenje modula (latency) i predstavljao vrijeme potrebno da se obavi kompletan ciklus u memoriji (pristup vrsti, pristup koloni i čitanje podatka). Kod aktuelnih SDRAM DIMM čipova ovo vrijeme iznosi 40 do 60 ns (tehnologija ovdje nije previše napredovala). 

6.3.3. Statički RAM 

Statički RAM je tip RAM memorije koji zadržava podatke bez spoljnog osvježavanja dokle god je priključeno napajanje, po čemu se razlikuje od dinamičkog RAMa koji se mora osvježavati puno puta u toku svake sekunde da se podaci ne bi izgubili. Koristi se kao keš memorija.

Zahtjevi koji se postavljaju pred sistemsku memoriju posljednjih se godina enormno uvečavaju, jer je softver sve moćniji i sve zahtjevniji. Rezultat ovoga je da današnji računari imaju značajno više memorije nego prvi PC računari iz ranih osamdesetih. Smještanje i učitavanje velikih blokova podataka u/iz memorije je izuzetno vremenski zahtjevna operacija, i kada su velike količine memorije u pitanju razlika u brzini pristupa registrima mikroprocesora i pristupa memoriji je izuzetna. Kada je u pitanju brzina, brzina procesora višestruko nadmašuju brzinu memorijskih čipova. Posljedica ovoga je da procesori moraju sve više i više da čekaju na prenos podataka u/iz memorije, što se izuzetno nepovoljno odražava na performanse. 

Jedno od rješenja je da se koristi 'keš memorija' između procesora i glavne memorije, kao i inteligentna prateća elektronika da bi se osiguralo da se slijedeći podatak koji će biti potreban procesoru u što većem procentu slučajeva već nalazi u keš memoriji. Keš se danas izrađuje u više slojeva, koji redom imaju sve veći kapacitet (i sve manju brzinu pristupa) kako su u postavljeni dalje od procesora - ovakva organizacija memorijske hijerarhije se ustalila jer pruža vrlo dobre performanse uz prihvatljivu cijenu. 

Keš memorija je mala, ultrabrza memorija koja se koristi za privremeno čuvanje dijelova programa koji se trenutno izvršavaju i podataka koji se obrađuju. Koristi se s ciljem kompenziranja različitih brzina rada procesora i RAM-a.
Kada procesor generiše adresu memorijske lokacije kojoj želi pristupiti, formira se upravljački signal za pristup keš memoriji. Ukoliko se traženi podatak nalazi u kešu, on se proslijedi procesoru. Ukoliko keš ne sadrži traženi podatak, aktivira se upravljački signal kojim se oslobodi jedna lokacija u keš memoriji a na njegovo mjesto se iz RAMa poziva traženi podatak. Podatak se prenosi u procesor i istovremeno u keš memoriju. 
Primarni Keš 

Primarni keš, ili keš prvog nivoa ( Level 1 cache), nalazi se na procesoru i služi za privremeni smještaj instrukcija i podataka. Ovo je najbrži vid memorijskog skladišta koji postoji u računaru (brži pristup imaju samo procesorski registri). Primarni keš je uvijek ugrađen na procesorski čip, i podijeljen je na instrukcijski keš i keš za podatke. 
Primarni keš izrađuje se isključivo od SRAM čipova koji su izuzetno brzi i podaci u njima se ne moraju osvježavati, ali su zato skuplji od DRAM-a, i zauzimaju više prostora. Međutim, za potrebe keš memorije najvažnija je izuzetna brzina, a pošto je ona mala po kapacitetu onda cijena i veličina nisu veliki probem. 

Kontrolna jedinica primarnog keša čuva u kešu najčešće korištene instrukcije i podatke, i osvježava podatake u glavnoj memoriji samo onda kad CPU preda kontrolu nekom drugom uređaju na magistrali, ili prilikom direktnog pristupa memoriji od strane nekog uređaja (flopi disk, zvučna kartica). 

Sekundarni Keš 

Na svim današnjim računarima instaliran je i sekundarni keš da bi se dodatno ublažila razlika u brzini procesora i memorije. Sekundarni keš, ili keš drugog nivoa (Level 2 cache) koristi istu kontrolnu logiku kao i primarni keš i također se implementira striktno pomoću SRAM čipova da bi se postigla maksimalna moguća brzina. Na današnjim procesorima on se nalazi integrisan unutar procesorskog kučišta ili SEC pakovanja da bi pristup bio što je moguće brži - prvi procesor kod koga je primjenjena ova organizacija bio je Pentium Pro. Ranije se sekundarni keš nalazio ili zalemljen na matičnoj ploči, ili se na nju dodavao u posebne CELP (Card Edge Low Profile) slotove, odnosno u vidu COAST (‘cache on a stick’) modula, koji veoma podsjećaju na SIMM module, ali su nešto kraći od njih. 

Cilj sekundarnog keša je da isporuči podatke procesoru bez ijednog stanja čekanja (wait-state).

6.4. Pakovanje memorija 

Memorijski čipovi pakuju se u tzv. DIP pakovanja (Dual Inline Package) - pakovanja pravougaonog oblika sa dva reda nožica sa strane čipa. U početku, kod XT racunara na primjer, memorijski čipovi su bili zalemljeni direktno na matičnoj ploči, ili su se ubacivali u posebna kućišta koja su bila zalemljena na ploču (npr. BIOS se i danas nalazi u takvom kučištu). Ovo je stvaralo više problema: prvi i najveći je to da je u slučaju zalemljenih čipova pregorijevanje jednog memorijskog čipa značilo da automatski morate da bacite i cijelu matičnu ploču. Osim toga korisnik je bio ograničen u pogledu izbora tipa memorije i maksimalnog mogućeg kapaciteta, što u početku i nije previše smetalo, ali je vremenom postalo problematično. 

Vec od 286 sistema memorija se na matičnu ploču stavlja u specijalnim modulima. Modul predstavlja štampanu pločicu (velicine 1-2cm x 6-10cm) na koju su zalemljeni memorijski DIP čipovi. On se ugrađuje na posebna za to predvidena podnožja na matičnoj ploči. Korištenjem memorijskih modula prevaziđeni su ranije pomenuti problemi sa memorijom jer je sada korisnik mogao da zamijeni neispravan modul, kao i da izabere modul željenog tipa, brzine rada i kapaciteta. 
Sa razvojem računara razvijali su se i memorijski moduli, od starih 30-pinskih i 72-pinskih SIMM pakovanja, do aktuelnih 168 pinskih DIMM i RIMM pakovanja. U svakom slučaju, pakovanje je daleko veći tehnološki problem od same arhitekture memorije. 
SIMM 

SIMM (Single Inline Memory Module) je mala štampama pločica dizajnirana da se na nju smjeste memorijski DIP čipovi. Prvobitni SIMM moduli su imali 30-pinski format (8-bitni pristup podacima, veličine od 256kB do 16MB), ali su oni odavno zamenjeni 72-pinskom varijantom (32-bitni pristup podacima, velicine od 4MB do 64MB). SIMM moduli su uglavnom jednostrani - memorijski čipovi su zalemljeni samo sa jedne strane plocice. Postoje i dvostrani SIMM moduli ali su oni prilično rijetki. 

DIMM 

DIMM (Dual Inline Memory Module) moduli imaju 168 pinova u dva reda kontakata, po jedan sa svake strane pločice (za razliku od SIMMova koji imaju jedan red kontakata). DIMM pakovanja se u odnosu na SIMM razlikuju u tome što se čipovi nalaze sa obje strane pločice: time se štedi dragocjeni prostor na samoj pločici kao i na matičnoj ploci jer je broj potrebnih modula (i podnožja) sada manji. DIMM pakovanja su za nijansu skuplja od SIMM pakovanja, ali štede prostor. 

Uvođenjem dodatnih pinova omogućen je 64-bitni istovremeni pristup podacima, što je veoma važno u sistemima sa 64-bitnom magistralom (koja je već neko vrijeme standardna). Pošto sistem preko magistrale prebacuje po 64 bita podataka istovremeno, neophodno je da na ploči bude instalirana memorija odgovarajuće "širine" - dovoljan je jedan DIMM modul kome se pristupa preko 64-bitnog interfejsa. (Ranije je bilo potrebno koristiti dva 32-bitna SIMMa ili čak osam 8-bitnih SIMMova da bi procesor mogao da istovremeno očita 64 bita podataka iz memorije.) Količina modula koji popunjava širinu magistrale naziva se memorijska banka - u ovom slučaju bi za DIMMove ona bila veličine 1, a za SIMMove 2 odnosno 8. Naravno, neophodno je popuniti cijelu memorijsku banku da bi računar mogao da radi. 

Pošto jedan jedini DIMM popunjava cijelu memorijsku banku, onda se moderne matične ploče izrađuju tako da imaju jedno do dva podnožja za DIMMove (izuzetno tri) - memorija zauzima prilično malo mjesta na modernim matičnim pločama (ranije, na 32-bitnim mašinama, za dvije memorijske banke bilo je potrebno čak osam podnožja). Kako trenutno postoje DIMMovi u veličinama od 16MB pa do čak 256MB, jasno je da mali broj podnožja ne predstavlja hendikep za korisnika. 

6.5. Registarska memorija

Centralni processor pored više upravljačkih registara sadrži i dodatnu tzv. Registarsku memoriju. Registarska memorija predstavlja skup registara u procesoru koji se nazivaju registri opšte namjene. Koriste se za privremeno pamćenje operanada, međurezultata, adresa i slično. Ovi registri rade istom brzinom kao i processor. Stoga današnji procesori imaju više desetina ili stotina registara ove vrste. Registri opšte namjene imaju dodijeljene adrese radi identifikacije i pristupa na isti način kao i pristupu lokacijama operativne memorije.
Brzina registara jednaka je brzini procesora, oko dva puta veća od brzine keš memorije i oko desetak puta veća od brzine RAMa.

6.6. Stek memorija

Stek memorija je magacinska memorija sa sekvencijalnim pristupom. Registri ove memorije formiraju registarski niz, tako da se upisivanje/ čitanje vrši po principu “prvi ušao-prvi izašao” (FIFO) ili “zadnji ušao prvi izašao” (LIFO).

LIFO princip podrazumijeva slijedeće. Upis i čitanje vrše se samo na (sa) vrh steaka. Pri upisu podatka u stek, sadržaji svih registara se pomjeraju za jedno mjesto naniže, a pri čitanju za jeno mjesto naviše. 
Kod FIFO principa podaci se upisuje na vrh, a čitaju sa dna steka.

Operacija upisa u stek naziva se PUSH, a čitanja POP.

6.7. Vurtuelna memorija

U hijerahijskom sistemu memorije računara, podaci i programi nalaze se na perifernoj memoriji. Prema potrebi, određeni podaci se prenose u centralnu memoriju. Nažalost, operativne memorije nikada nema dovoljno.
Nedovoljan kapacitet centralne memorije može se nadoknaditi spregom centralne i periferne memorije koja se zove virtuelna memorija. Virtuelna memorija omogučava da korisnik koristi perifernu memoriju kao da je adresni prostor jednak adresnom prostoru periferne memorije. Procesor koristi virtuelne adrese za pristup podacime. Ove virtuelne adrese se posebnim postupkom prevode u realne adrese centralne memorije. Adresa koju koristi programmer je virtuelna adresa. Skup virtuelnih adresa obrazuje virtualni adresni proctor. S druge strane, adrese centralne memorije nazivaju se fizičke ili primarne adrese, koje obrazuju primarni adresni proctor.
Centralna memorija dijeli se na grupe sekvencijalnih lokacija iste veličine koje se nazivaju stranicama. Stranica može sadržati 128, 1024 pa i više memorijskih lokacija. Dio adresnog prostora spoljne memorije također se naziva stranicama. Dijelovi programa ili podataka prenose se sa perfierne memorije u centralnu uvijek u obimu stranice.

Kada počne izvršavanje programa, jedna ili nekoliko stranica prenosi se iz periferne u centralnu memoriju. Program se izvršava sve dok processor može nači željenu lokaciju u centralnoj memoriji. Kada processor ne može pronaći podatak u centralnoj memoriji, generiše se zahtjev za čitanje nove stranice sa periferne memorije.

6.8. HIJERAHIJA MEMORIJE

7. Procesor
7.1. Uvod, standardna arhitektura procesora 

Procesor (orginalno, mikroprocesor ili centralna procesna cedinica, CPU - Central Processing Unit) je osnovna komponenta PCa. Ova vitalna komponenta je na direktan ili indirektan način odgovorna za svaku pojedinačnu radnju koju PC obavlja. Ona određuje koji operativni sistem će PC koristiti, koji softver PC može izvršavati, koliko je sistem stabilan, kao i opšte karakteristike sistema.

Procesor je lociran na matičnoj ploči. On kontinuirano prima instrukcije koje treba izvršiti. Instrukcija definiše obradu podataka. Sama obrada uglavnom podrazumijeva kalkulacije i prenos podataka:

Podaci se kreću ka i od procesora putem sistemske sabirnice, kao na slici:

Procesor prima najmanje dva tipa podataka:

· Instrukcije, koje definišu koju obradu treba izvršiti, i

· Podatke, koje treba obraditi u skladu sa instrukcijom

Instrukcije su zapravo programski kod. Ovo uključuje zahtjeve koje stalno zadajemo PC preko miša i tastature: zahtjev za štampanje, snimanje, otvaranje datoteke itd.

Podaci su tipično korisnički podaci. Npr, zamislimo dokument koji unosimo pomoću Word-a: sam dokument koji može uključiti određene tekstualne podatke, slike i sl. predstavlja korisničke podatke. Ali, klikom na ikonu "Print" šaljemo programski kod (instrukciju).

Kada je John von Nemann prvi puta inicirao da se sekvenca instrukcija (program) pohranjuje u memoriji kao i svi ostali podaci, to je bila istinski inovativna ideja. U osnovi, i danas, nakon više od pola vijeka, skoro svi procesori imaju "von Nemann-ovu arhitekturu". Elementi te standardne arhitekture su:

· upravljačka jedinica (control unit, CU)

· aritmetičko-logička jedinica (ALU)
· registri procesora:
· jedan ili više akumulatora
· brojač naredbi

· instrukcijski registar
· registri opšte namjene ili skup registara opšte namjene

· memorijski adresni registar
· mamorijski registar podataka

· registar uslova

· pokazivač steka
· interne sabirnice

Onovni zadatak upravljačke jedinice je generisanje upravljačkih signala i koordiniranje svih aktivnosti unutar procesora. Ona pribavlja, dekodira i omogućava izvršavanje instrukcija. Ona također komunicira sa ostalim komponentama računara preko ulazno/izlaznih linija - upravljačke sabirnice.

Procesor sadrži i aritmetičko-logičku jedinicu. U njoj se izvode artimetičke i logičke operacije nad binarnim podacima, kao i operacije kao što je pomjeranje sadržaja nekog registra procesora lijevo ili desno. O tome koja operacija i nad kojim podacima treba da se izvrši, saopštava upravljačka jedinica. ALU sadrži:
· Sabirač,

· Registre za operande, međurezultate i konačne rezultate,

· Registar uslova.
Akumulator je poseban registar procesora u kome se uvijek nalazi jedan od operanada i u koji se smješta rezultat izvršavanja operacije. 

Registri opšte namjene za privremeno pohranjivanje i rukovanje podaacima također su sastavni dio procesora. Također, mogu se korisitit i kao indeksni registri, pokazivači steka i slično.
Registar instrukcija služi za smještaj instrukcije koja treba da se izvrši.

Brojač naredbi  u svakom trenutku sadrži adresu slijedeće instrukcije koja će se izvršiti. Instrukcije programa smještene su na memorijskim lokacija sa sukcesivnim adresama. Da bi upravljačka jedinica imala u svakom trenutku adresu sljedeće instrukcije, koristi se sadržaj brojača naredbi.
Memorijski adresni registri su registri za pohranjivanje adrese. Oni su spojeni na adresnu sabirnicu i koriste se za pribavljanje i pohranjivanje podataka i instrukcija.
Memorijski registar podataka koristi se za smještaj podatka koji treba upisati u memoriju.

Registar uslova sadrži informacije dobijene pri izvršavanju operacija. Svaki bit registra naziva se indikator stanja i postavlja se na osnovu rezultata iz ALU. Najčešće koristi indikatore:

· Z – sadržaj akumulatora neaktivan

· N – sadržaj akumulatora negativan

· C – postoji prenos iz najviše pozicije akumulatora
· V – prekoračenje kapaciteta akumulatora

Pokazivač steka predstavlja poseban registar za rad sa stekom. U njemu se čuva adresa vrha steka. Stek se organizuje u centralnoj memoriji i raste prema nižim adresama.
Interne sabirnice su grupe linija preko kojih se informacija u binarnom obliku prenosi između registara. Sabirnicama se prenose podaci, instrukcije i upravljački signali interno unutar procesora. Upravljačke signale generiše upravljačka jedinica, kao npr. Izbor redoslijeda instrukcija iz memorije, dekodiranje koda operacije, formiranje adresa operanada, pristup operativnoj memoriji i prenos operanada u ALU, izvršenje instrukcije u ALU, prenos rezultata u centralnu memoriju, iniciranje reakcija na spolje zahtjeve i slično
Svaki procesor posjeduje mahanizam koji se naziva programski prekid, pomoću kojeg drugi moduli (ponajprije ulazni i izlazni uređaji, spoljne memorije i kominikacioni uređaji) mogu prekinuti izvršavanje trenutno aktivnog programa. Sistem prekida omogučava prekid u izvršavanju tekućeg programa i prelaz na drugi program – program za opsluživanje prekida. Ovaj prekid iniciran je posebnim signalom dovedenim na procesor iznutra ili izvana. Nakon svake izvršene instrukcije, procesor ispituje da li postoji zahtjev za prekidom. Kada postoji zahtjev za prekidom, prije prelaska na obradu prekida potrebno je sačuvati sadržaj nekih važnih registara procesora, kao što je brojač instrukcija, registar uslova, akumulatora i drugi. Sadržaji ovih registara čine memoriju stanja procesora. Poslije završene obrade prekida, procesor nastavlja aktivnost započetu prije iniciranja prekida.
7.2. Kako radi CPU?
S obzirom da i savremeni procesori svoje funkcionisanje temelje na modela koji je dao von Neumann, u nastavku će biti prikazana organizacija centralne procesne jedinice von Neumannovog računara.

[image: image12.jpg]ULAZNO/IZL AZNE JEDINICE

CPU

Skiop 7
sabiranjel

\lz
T

ispitivanje

I

MEMORLIA

A akumuiator A
B registar B
P programski brojac
instrukcijsii registar

morisi registar podataka
M mermarijski adresni registar

L

upravijacki signali

UPRAVLJACKI SKLOP





Aritmetičko-logička jedinica, zajedno sa registrima za privremeno pohranjivanje podataka, omogučava izvršavanje osnovnih aritmetičkih operacija. Do aritmetičkih operacija dolazi se preko logičkih, jer elementarni digitalni sklopovi omogučavaju izvršavanje logičkih operacija. Postojanje sklopova koji izvršavaju aritmetičke operacije pretpostavlja postojanje sklopova koji izvršavaju logičke operacije.
Aritmetičko-logički sklopovi u prvom von Nemannovom računaru bili su sklop za sabiranje i sklop za pomak. Operacija oduzimanja izvršavala se operacijom potpunog komplementa, a množenje i dijeljenje izvršavalo se pod programskim upravljanjem ponavljanjem operacija sabiranja, odnosno oduzimanja i pomaka.

Sabiranje i oduzimanje izvršava se upotrebom sklopa za sabiranje i registra A (koji se naziva akumulator). U akumulator se smješta jedan operand, a nakon izvođenja instrukcije u akumulatoru se nalazi rezultat. Kao proširenje akumulatora A upotrebljava se registar B. Operacija množenja daje rezultat dvostruke duljine operanda. Rezultat množenja smještaju se u registare A i B.

Operandi von Neumannovog računara imali su dužinu 40 bita. Zašto? Von Nemannova pažnja bila je usmjerena na oblikovanje računara namjenjenog rješavanju matematičkih problema. Analiza tadašnjih zahtijeva (1946. godine) pokazala je da je potreban kapacitet 4096 riječi dužine 40 bita. Dužina riječi od 40 bita omogućava preciznost računanja na dvanaest decimala (2-40 - približno 0,9 x 10 -12).

Upravljačka jedinica daje sve potrebne signale za vremensko vođenje i upravljanje ostalim jedinicama. Ona upravlja radom memorije, ulazno/izlazne jedinice i aritmetičko-logičke jedinice, te ih usmjerava na izvođenje koraka algoritma. Svaki korak algoritma predstavljen je jednom instrukcijom ili slijedom instrukcija. Instrukcije definišu elementarne korake koje računar može izvesti. 

Program je u obliku slijeda instrukcija upisan u memoriju. Izvršava se tako da upravljačka jedinica pribavlja (fetch) instrukcije u kodiranom obliku, dekodira ih i u skladu sa značenjem generiše signale pomoću kojih ALU, memorija i U/I jedinice izvode potrebne operacije (execute). 

Instrukcijska riječ ima strukturu kao na slici:

8-bitno polje operacijskog koda određuje operaciju koja će se izvršiti, a slijedećih 20-bita je adresno polje koje određuje adresu operanda. Operacijski kod dužine 8 bita dozvoljava 256 različitih kodova operacija, dok 12-bitna adresa omogućava direktno adresiranje memorije kapaciteta 4096 lokacija (2 na (12) = 4096). 

U sklopu instrukcija von Nemannovog računara bile su instrukcije koje izvršavaju osnovne aritmetičke i logičke operacije, instrukcije za prenos podataka između ALU i memorije, uslovnog i bezuslovnog granjanja, te instrukcije za saobraćanje sa u/i uređajima. Slijedi primjer nekoliko tipičnih instrukcija:
	Instrukcija
	Primjer
	Operacija

	Puni (load)
	LOAD X
	učitaj podatak sa memorisjke lokacije sa adrese X u akumulator A

	Pohrani (store)
	STORE X
	podatak iz akumulatora A pohrani na memorijsku lokaciju sa adresom X

	Saberi (Add)
	ADD X
	na vrijednost u akumulatoru A dodaj vrijednost sa memorisjke lokacije sa adrese X

	Pomoži (Multiply)
	MUL Z
	podatak u akumulatoru A pomnoži sa vrijednošću sa memorisjke lokacije na adresi Z

	Podijeli (Divide)
	DIV W
	podatak u akumulatoru A podijeli sa vrijednošću iz memorije sa adrese W 


Registar P (control counter) ima funkciju programskog brojača i sadrži adresu slijedeće instrukcije koja će biti izvršena. Registar I je instrukcijski registar i sadrži kopiju instrukcije koja se upravo izvršava.

Izvršavanje instrukcije odvija se u dvije faze: PRIBAVI (fetch) i IZVRŠI (execute).

	PRIBAVI
	1. korak
	Iz memorije se čita slijedeća instrukcija i prenosi u instrukcijski registar I. Adresa instrukcije nalazi se u registru P.

	
	2. korak
	Sadržaj registra P se povećava za jedan i određuje instrukcija koja neposredno slijedi za instrukcijom koja je upravo pročitana - pokazuje adresu slijedeće instrukcije za izvršavanje.

	
	3. korak
	Dekodira se 8-bitni operacijski kod. 

	IZVRŠI
	4. korak
	Pobuđuju se slijedovi operacija kojima se izvršava instrukcija. Slijedovi tih operacija su, npr, prenos podataka iz memorije ili ka memoriji, prenos podataka prema registrima ili ALU, aktiviranje sklopova za izvršavanje aritmetičkih ili logičkih operacija, promjena vrijednosti programskog brojača i sl.


Izvođenjem 4. koraka upravljačka jedinica se vraća na 1. korak odnosnu u fazu pribavi. Taj se ritam nastavlja sve dok se ne izvrši instrukcija za zaustavljanje rada HALT.

Operacije unutar procesora sinhronizovane su generatorom takta koji ovisi o tipu procesora. Perioda generatora ovisi o tipu procesora. Takt određuje kojom brzinom procesor može izvršavati mikroinstrukcije. Prvi procesori imali su 100 KHz takt, dok danas Pentium Pro npr. koristi takt od 200 MHz, što znači 200 miliona mikrooperacija u sekundi.

U memoriji von Nemannovog računara podaci i programi su pohranjeni u istom obliku. 

Podatak se iz memorije dobavlja tako da se 12-bitna adresa smješta u memorijski adresni registar M i upravljačka jedinica generiše signal ČITAJ (READ), koji se šalje memorijskoj jedinici. Izabrana riječ se nakon određenog vremena (vrijeme pristupa) smiješta u memorijski registar podataka S. Proces čitanja prikazan je na slici:

Upisivanje u memoriju izvodi se tako da se 12-bitna adresa prenosi u memorijski adresni registar M, a podatak koji se upisuje smješta se u memorisjki registar podataka S. Upravljačka jedinica tada generiše signal PIŠI i podatak se iz registra upisuje u memorijsku lokaciju koja je adresirana sadrđajem registra M. Proces upisivanja prikazan je na slici:

7.3. CISC, RISC arhitektura procesora
Tokom godina na tržištu procesora dominirale su dvije kompanije: Intelov Pentium i Motorolin PowerPC. Ovi procesori su također dobri primjeri dvije konkurentske arhitekture procesora, CISC i RISC procesori. Klasifikacija procesora u ove dvije kategorije zasnovana je na skupu instrukcija koje procesor može izvršiti; ovaj skup nazivamo instrukcijski skup.

CISC (complex instruction set computer) je tradicionalna arhitektura u kojoj procesor koristi veoma brojan skup složenih instrukcija. Instrukcija ovakvog procesora može biti različite dužine i koristiti različite načine adresiranja. Ovaj trend razvoja procesora je dugi niz godina bio zapažen među proizvođačima. Međutim, gradnja ovakvih procesora pokazivala je određene nedostatke (sklopovi za dekodiranje postaju jako složeni, javljaja se niz drugih tehničkih problema, itd). Već 1974 IBMovi stručnjaci pristupaju razvoju drugačije filozofije gradnje procesora, pokušavajući smanjiti broj instrukcija koje procesor može izvršiti. Kao rezultat toga sredinom 1980-tih počinje biti dominantan trend gradnje procesora koji mogu izvršiti samo veoma mali, ograničen skup instrukcija, sasvim suprotno trendu koji karakteriše CISC procesore.

RISC (reduced instruction set computer) procesori imaju instrukcijsku riječ konstantne dužine, te zadržavaju samo one instrukcije koje mogu biti izvršene samo u jednom (ili manje od jednog) taktnom ciklusu. Jedna od prednosti RISC procesora je da oni mogu instrukciju izvršiti veoma brzo, jer je ona jako jednostavna. Druga, mnogo važnija prednost je, da RISC procesori zahtijevaju manje tranzistora što ih čini jeftinijim za dizajniranje i proizvodnju. Među ekspertima i dalje postoji niz kontraverzi u vezi sa RISC arhitekturom procesora. Jedni smatraju da su ovo procesori budućnosti, s druge strane, skeptici smatraju da jednostavniji hardver plaćamo kompleksnijim i skupljim softverom, jer RISC procesori zahtijevaju složene kompajlere.

U praksi, ove dvije arhitekture postaju sve bliže. Mnogi današnji RISC procesori podržavaju isto onoliko instrukcija koliko je to jučer bio slučaj za CISC procesore, i obratno, današnji CISC procesori koriste različite tehnike ranije tipične za RISC arhitekturu. Čak i CISC šampion, Intel, koristi RISC tehniku u svom 486 čipu i Pentium familiji procesora.

7.4. Istorijski razvoj
Istorija procesora započinje 1971. godine, kada je mala, nepoznata kompanija, Intel, proizvela prvi čip nazvan Intel 4004. To je bilo 8 godina prije pojave prvog PCa. Danas, Intel nije jedini proizvođač procesora, ali je definitvno vodeći. Možemo uočiti sedam ili osam generacija procesora, kao što je prikazano u tabeli:

	Tip/
Generacija
	Godina
	Širina sabirnice podataka/ adresne sabirnice
	Level 1 Cache
(KB)
	Memory
bus speed
(MHz) 
	Internal
clock
speed
(MHz) 

	8088/First 
	1979 
	8/20 bit 
	None 
	4.77-8 
	4.77-8 

	8086/First 
	1978 
	16/20 bit 
	None 
	4.77-8 
	4.77-8 

	80286/Second 
	1982 
	16/24 bit 
	None 
	6-20 
	6-20 

	80386DX/Third 
	1985 
	32/32 bit 
	None 
	16-33 
	16-33 

	80386SX/Third 
	1988 
	16/32 bit 
	8 
	16-33 
	16-33 

	80486DX/Fourth 
	1989 
	32/32 bit 
	8 
	25-50 
	25-50 

	80486SX/Fourth 
	1989 
	32/32 bit 
	8 
	25-50 
	25-50 

	80486DX2/Fourth 
	1992 
	32/32 bit 
	8 
	25-40 
	50-80 

	80486DX4/Fourth 
	1994 
	32/32 bit 
	8+8 
	25-40 
	75-120 

	Pentium/Fifth 
	1993 
	64/32 bit 
	8+8 
	60-66 
	60-200 

	MMX/Fifth 
	1997 
	64/32 bit 
	16+16 
	66 
	166-233 

	Pentium Pro/ Sixth 
	1995 
	64/36 bit 
	8+8 
	66 
	150-200 

	PentiumII/ Sixth 
	1997 
	64/36 bit 
	16+16 
	66 
	233-300 

	PentiumII/ Sixth
	1998 
	64/36 bit 
	16+16 
	66/100 
	300-450 

	PentiumIII/Sixth
	1999 
	64/36 bit 
	16+16 
	100 
	450-1.2GHz 

	AMD Athlon/Seventh
	1999 
	64/36 bit 
	64+64 
	266 
	500-1.67GHz 

	Pentium 4/Seventh
	2000
	64/36 bit
	12+8
	400
	1.4GHz-2.2GHz


Juna 1978. Intel izbacuje svoj prvi 16-bitni mikroprocesor i8086 (29000 tranzistora, 5 MHz, 0,33 MIPS), a godinu dana kasnije i njegovu varijantu i8088. Oba čipa imala su adresnu magistralu širine 20 bita, što im je omogućavalo adresiranje 1 MB RAM-a, a razlikovali su se po širini magistrale podataka: 16 bita kod 8086 i 8 bita kod 8088. 8088 je zapravo i napravljen kao jeftinije rešenje koje može da koristi postojeće 8-bitne matične ploče. I pored nekih objektivnih nedostataka, čip i8088 poslužio je IBM-u da na bazi njega napravi IBM Personal Computer (PC) i javnosti ga predstavi avgusta 1981. IBM je žestoko potcjenio tržišne perspektive novog računara (očekivao je prodaju od 250.000 komada za 5 godina, koliko je u stvari prodato za svega par mjeseci), pa se ili zbog toga ili zbog želje da napravi otvorenu arhitekturu, nije previše trudio oko zaštite patenata i autorskih prava nad njim. Ovo je omogućilo čitavoj armiji proizvođaća da počne da [image: image30.jpg](& oees

pravi PC kompatibilne računare, čije se usavršene verzije i danas nalaze na stolovima širom svijeta. I nakon više od dvije decenije, na tržištu se i dalje nude "8086 kompatibilni" procesori. 

Najvažniji dio posla koji procesor obavlja je dekodiranje instrukcija. Postupak dekodiranja instrukcije je zapravo "razumijevanje" instrukcije. Svi današnji PC procesori, bez obzira na njihove ostale karakteristike, mogu da "razumiju" specifičan skup instrukcija koji je originalno bio napisan za Intelov procesor 8086. Zato i kažemo da su to "8086 kompatibilni" procesori. Kompatibilnost instrukcija sa instrukcijskim skupom procesora 8086 već duže vrijeme je industrijski standard. 8086 kompatibilnost procesora proizvođači postižu obezbjeđivanjem odgovarajućih prevodioca instrukcije u 8086 formatu u interne instrukcijske kodove odgovarajućeg procesora, kao što je prikazano na slici.

Treća generacija procesora, bazirana na 80386SX i DX procesorima, bila je prva generacija 32-bitnih procesora. Glavna razlika između ova dva procesora je u tome što je 386SX bio 32-bitni procesor samo iznutra, jer se komunikacija sa ostalim komponentama odvijala preko 16-bitnog busa za podatke. To znači da su se podaci između procesora i ostalog dijela sistema kretali polovinom brzine kojom je radio 386DX.

Procesori četvrte generacije također su bili 32-bitni procesori. Ipak, ponudili su niz novina. Intel 80486 DX je imao 1.200.000 tranzistora, 32 bitnu adresnu i sabirnicu podataka (kao i 80386 DX), i na 25 MHz postizao je 9 MIPS. 

· 80486 imao je keš memoriju prvog nivoa (Level 1 keš) od 8 KB, integrisanu na samom čipu, zajedničku za instrukcije i podatke. Ugradnja keš memorije prvog nivoa bila je najpraktičnije rešenje za ublažavanje posljedica koje je na brzinu procesora ostavljao mali registar fajl x86 arhitekture od svega 8 32-bitnih registara opšte namjene. 

· Počev od 486 generacije na jezgro čipa uključuje se i matematički koprocesor (FPU - Floating Point Unit, ili u Intelovoj terminologiji NDP - Numeric Data Processor) koji se za ranije generacije nabavljao kao poseban čip sa oznakom 7 umjesto 6 na kraju naziva odgovarajućeg procesora (na primjer i80387 je FPU za 386-icu). Izuzetak je varijanta 80486SX, koja se od 80486 DX razlikovala upravo po odsustvu integrisanog matematičkog koprocesora. 

· Važna inovacija uvedena je pojavom procesora 80486DX2 - clock doubling, što je značilo da su komponente untar čipa mogle raditi na dvostruko većoj brzini u odnosu na eksternu elektroniku - transfer podataka između procesora, keša i matematičkog koprocesora bio je duplo veći. 80486 DX4 dalje je unaprijedio ovu tehniku, utrostručivši brzinu na 75 ili 100 MHz, i dupliravši keš prvog nivoa na 16K.
Pentium procesor je definisao petu generaciju procesora. Pentium se na tržištu pojavio maja 1993. godine u verzijama na 60 i 66 MHz. Brža je postizala 112 MIPS, i trošila 13-16W, što je stvaralo prilično glavobolja projektantima sistema, jer su se čipovi grijali drastično više nego njihovi prethodnici. Novine u arhitekturi koje je Pentium donio omogućile su mu da na istom radnom taktu bude duplo brži od 80486 DX2 na 66 MHz u izvršavanju instrukcija sa cijelim brojevima, i čak 3 - 5 puta brži u radu sa instrukcijama u pokretnom zarezu. Unapređenjem jedinice za rad sa brojevima u pokretnom zarezu pokušalo se konkurisati RISC procesorima koji su dominirali na tržištu inženjerskih radnih stanica (CAD/CAM sistemi). Adresna magistrala je ostala 32 bitna, ali je magistrala za podatke proširena na 64 bita. Veličina internog keša je duplirana u odnosu na 486 i iznosila je 16 KB, podijeljenih na 8 KB za podatke i 8 KB za instrukcije. Krajem 1996. Intel pušta u prodaju i varijantu Pentium procesora pod imenom Pentium MMX. U Pentium MMX ugrađeno je duplo više L1 keša (po 16 KB za instrukcije i podatke) nego u osnovnu varijantu, i unaprijeđena je faza pripreme naredbi. Ipak, njegovu ključnu novinu predstavlja set od 57 novih instrukcija (MMX set) namijenjenih obradi multimedijalnih podataka. 

Pentium Pro, koji se pojavio 1995. godine kao nasljednik Pentiuma, bio je prvi procesor šeste generacije i uveo niz arhitektonskih novina koje se nikada ranije nisu desile u svijetu PCa. Pentium Pro je imao radikalno drugačiji način izvođenja instrukcija. Insistiranje na potpunoj kompatibilnosti sa zastarjelim x86 procesorima Intelu je znatno sužavalo manevarski prostor u primjeni novih tehnologija na svojim proizvodima, i poštovanje tradicije da svaka procesorska generacija bude (bar) duplo brža od prethodne činilo sve težim. Intel i brojni drugi proizvođači su put za prevazilaženje naslijeđenih ograničenja CISC x86 porodice, potražili u hardverskom razbijanju x86 CISC instrukcija na neku vrstu manjih operacija, faktički RISC instrukcija čije se izvršavanje može bolje paralelizovati. Ovaj pristup primjenjen je i u danas aktuelnim procesorima. Također, uveo je dramatično unaprijeđen sekundarni keš. Umjesto korištenja keša na matičnoj ploči koji je radio brzinom memorijske sabirnice, sekundarni keš, sa svojim vlastitim busom, radio je na punoj procesorskoj brzini, tipično trostruko većom brzinom u odnosu na Pentium. Pentium Pro ima 64-bitnu magistralu za pristup L2 kešu odvojenu od "glavne" magistrale podataka koja se koristi za pristup memoriji i ostalim komponentama sistema, što omogućava nezavisnost ovih operacija. 
Težnja da se napravi komercijalno uspješniji procesor šeste generacije rezultirala je nastankom Pentiuma II (radni naziv Klamath; 233 ili 266 MHz u prvim verzijama), polovinom 1997. Intel je P II bolje optimizovao za 16-bitni kod (doduše neznatno, ali je brzim prodorom Windowsa 95 i 32-bitnih programa ovo polako gubilo na značaju) i malo "prepakovao" procesor. P II je imao 512 KB L2 keša ali ne na istom čipu kao Pentium Pro, već na posebnom. Moduli sa jezgrom čipa i keš memorijom su se smještali na zajedničku 242-pinsku "karticu" nazvanu SECC (Single Edge Contact Cartridge), koja je preko novog adaptera nazvanog Slot 1 priključivana na matičnu ploču računara. Ovo fizičko udaljavanje procesora i L2 keša uslovilo je da se njihova komunikacija odvija na duplo nižem taktu od takta procesorskog jezgra, ali je i bitno pojeftinilo proizvodnju procesora. Da bi nadomjestio ovo usporenje Intel je duplirao veličinu oba L1 keša na po 16 KB, i čipu dodao mogućnost izvršavanja MMX instrukcija. Skoro sva ostala rešenja su praktično prekopirana sa Pentiuma Pro. Ova promjena je zaista djelovala pozitivno na tržišnu poziciju Intela u proizvodnji procesora šeste generacije. Pentium II u svojim kasnijim iteracijama (verzije 350 - 450 MHz) prelazi sa 66 MHz na 100 MHz spoljnu magistralu (FSB - Front Side Bus), a na tržištu se pojavljuje i njegova varijanta pod nazivom Pentium II Xeon, sa 512 KB - 2 MB L2 keša koji radi na brzini procesorskog jezgra, namjenjena serverima, koja se priključivala u drugačiji slot nazvan Slot 2. 

Polovinom 1998. Intel izbacuje prve varijante, kod nas i dalje vrlo popularnog, Celeron procesora. Celeron je nastao izbacivanjem L2 keša sa Pentiuma II, i glavni cilj mu je bio tržište jeftinijih računara. Međutim, nepostojanje L2 keša je imalo izrazito negativne posljedice na performanse Celerona, pa je Intel bio prinuđen da izbaci varijantu sa 128 KB L2 keša (radni naziv Mendocino). Celeron-ov keš L2 je sa procesorom komunicirao na punom taktu procesora (za razliku od P II), i zbog toga se Celeron sa L2 kešom pokazao gotovo jednako brzim kao P II. Ovo je primoralo Intel da Celeron zadrži na 66 MHz FSB-u, kako bi koliko toliko zažtitio prodaju znatno skupljeg Pentiuma II. Kao i P II i prve verzije Celeron-a koristile su Slot 1 priključak. 
1999. godine Intel na tržište izbacuje Pentium III (radni naziv Katmai) na taktu od 450 i 500 MHz. Pentium III je zadržao najveći dio osobina Pentiuma II : 32 KB L1 i 512 KB L2 keša koji sa procesorom komunicira na polovini njegovog takta, 100 MHz spoljnu magistralu. Ono što je novo, ako se izuzmu sitnija dorađivanja u dijelu procesora koji se bavi pripremom naredbi, je set od novih 70 instrukcija nazvan SSE set (Streaming SIMD execution); naravno, podržan je i MMX set. Intel je uveo nove instrukcije u cilju povećanja brzine rada u programima za rad sa 3D grafikom, u oblasti digitalne obrade slike, prepoznavanja govora i sl. Na poboljšanja u arhitekturi Pentiuma III, Intel je bio prinuđen zbog pojave procesora AMD Athlon. AMD koji je godinama pravio čipove kompatibilne sa Intelom, ali najčešće kaskao za njim po cijelu jednu generaciju, iznenada se pojavio sa čipom koji je na velikoj većini brzinskih testova pokazivao bolje (u nekim slučajevima osjetno) performanse od P III. Intel-ov odgovor na Athlon pojavio se početkom 2000 godine. 

Intel, pritisnut konkurencijom od strane AMD-a, novembra 2000. izbacuje novi 32-bitni procesor pod nazivom Pentium 4 (radni naziv Willamette), koji označava sedmu generaciju procesora. P4 predstavlja prvu ozbiljniju reviziju x86 arhitekture poslije Pentiuma Pro. P4 se ugradjuje u 423 pinski Socket 423 i na tržištu se pojavio na početnim radnim taktovima od 1.3, 1.4 i 1.5 GHz. Proizveden je 0.18 mikronskim procesorom koji se koristi iz za P III, i sadrži 42 miliona tranzistora.. 

7.5. Napredni procesori 
Tokom godina, tehnologija izrade i mogućnosti procesora su kontiuirano napredovali. Kontinuirano se nastojao optimizirati proces izvršavanja instrukcija. Jedan pravac bio je uvećavanje frekvencije; kao što znamo, veća frekvencija, bolje performanse procesora. Ali, šta može uraditi procesor u jednom taktu? To je ključno pitanje kada su u pitanju njegove performanse. Npr, 386 procesor treba 6 taktova sa sabere brojeve, isti posao 486 procesor može uraditi za samo jedan takt, jer ima mnogo efektniji sistem dekodiranja instrukcije.

Procesori 5. i 6. generacije mogu izvršavati više od jedna operacije za vrijeme trajanja jednog takta, jer je razvijena protočnost (pipeline) koja omogučava paralelno izvršavanje dvije instrukcije (dual pipeline):

Današnji, moderni procesori imaju slijedeću strukturu:

· Jezgro - izvršna jedinica (execution unit). Pentium procesore karakteriše dvostruka protočnost (dual pipeline), što omogučava dobavljanje, dekodiranje i izvršavanje dvije instrukcije istovremeno,
· Prediktor granjanja (branch predictor). Pokušava da predvidi koja će se sekvenca naredbi izvršiti kada program sadrži instrukciju granjanja, da bi instrukcija bila unaprijed dobavljena i spremna za dekodiranje,
· Matematički koprocesor (Floating Point Unit) - Prvi računari mogli su raditi samo sa cijelim brojevima. U kasnijim fazama, ugrađivao se poseban dodatak za računanje sa brojevima u pokretnom zarezu. Današnji procesori imaju ovu komponentu ugrađenu, te ona predstavlja treću komponentu koja obavlja izračunavanja.

· Keš prvog nivoa (Level 1 Cache) - Pentium ima dva čipa od po 8KB, jedan za kod a drugi za podatke, koji su spona između procesora i RAMa. Keš je brza memorija koja ima za cilj da prevaziđe razliku u brzini rada procesora i vremenu pristupa podacima u RAMu.

· Bus interface - dovodi kombinacije instrukcija i podataka u CPU, odvaja ih i priprema za rad, a zatim ih vraća u memoriju.
Ovo je samo pojednostavljen, kratki uvid u arhitekturu modernog procesora, koji potvrđuje početnu tezu da se von Nemannov model procesora još uvijek drži kao bazna struktura procesora.
8. Eksterna (periferna) memorija - drives
Memorija računara organizovana je u dva nivoa: centralna i periferna memorija. Za razliku od centralne memorije, periferne memorije su trajne memorije, tj. podaci ostaju upisani sve dok ih ne izbrišemo. Općenito, poredeći sa centralnom memorijom, možemo uočiti da su periferne memorije znatno većeg kapaciteta, ali i znatno sporije od centralne memorije.

Prvobitni PC računari imali su samo disketne jedinice (floppy disk) kao jedinice periferne memorije. Nedugo nakon pojave prvih PCa, tvrdi disk (hard disk) je postao neizostavan dio personalnog računara. Iako je disketna jedinica veoma malo napredovala i ostala spori uređaj malog kapaciteta, i danas je još uvijek sastavna komponenta osnovne konfiguracije personalnog računara. Tokom godina razvoja PC tehnologije, najveći napor posvećen je razvoju tvrdog diska, čija je istorija duža od 40 godina, kao i razvoju novijih jedinica periferne memorije, kao što je CDROM, CDR/W, DVD.

PC svijet jedinice periferne memorije naziva drajvovima (drives), pa će u ovom tekstu biti ravnopravno korišten i ovaj naziv. 

Prilikom startovanja računara, BIOS program prepoznaje koji od drajvova je prisutan u sistemu. Na kraju ovog procesa, svakom drajvu dodijeljena je slovna oznaka koja se u nastavku rada koristi za pristup odgovarajućem drajvu. Tipično, disketna jedinica ima pridružene slovne oznake A: i B:, hard disk C:, D:...., CDROM F: itd. Za ispravno funkcionisanje periferne memorije također je bitan i način organizacije datoteka, poznat kao file system, o čemu će također biti govora. Operativni sistem i file system su komponente koje moraju biti usklađene.

Periferni memorijski uređaji koriste različite medije za memorisanje podataka i različite tehnologije memorisanja. Tipični mediji je magnetni medij prisutan kod diskete i tvrdog diska, odnosno optička tehnologija karakteristična za CDROM, CDR/W, DVD.

Pojedinačni drajv komunicira sa ostalim komponentama računara preko odgovarajućih kontrolera. Tvrdi disk koristi IDE ili SCSI interfejs, koji je kod modernih PCa povezan na PCI bus. Neki uređaji mogu biti povezani preko paralelnog porta ili floppy kontrolera. Tipično, interfejsi su prikazani u slijedećoj tabeli:

	Interfejs
	Drajv

	IDE, EIDE
	Hard disks, CD-ROM

	SCSI
	Hard disks (all sizes) and CD-ROM

	ISA (internal)
	Floppy drives

	paralelni port
	super floppies


8.1.  Disketna jedinica - floppy drive
Disketa je razvijena kao jeftina alternativa tvrdom disku, budući da su šezdesetih i sedamdesetih godina cijene tvrdih diskova su bile enormno visoke. Prva disketa nparavljena je 1971- Bila je 8" dijametralni plastični disk prekriven magnetnom slojem, zatvoren u plastično kućište. Imala je kapacite od 1 MB. Kasnije, 1976. godine pojavila se 5.25" disketa. Imala je iznimno mali kapacitet - samo 160KB. Ipak, bila je jeftina i omogućavala jednostavno korištenje. Dugi niz godina bila je standardna komponenta PCa. Kao i 8" disketa, i ova je bila savitljiva i mekana. Zbog toga je nazvana floppy disk - savitljivi disk. Pojavom revolucionarnog IBMovog PS/2 računara pojavila se i 3,5" disketa kakvu poznajemo danas. 
Da bi se ostvario upis podataka na disketu, potrebno je prethodno pripremiti je za korištenje. Taj proces nazivamo formatiranje. Formatiranje diskte podrazumijeva formiranje staza i sektora u koje će se upisivati podaci i definisanje načina organizacije podataka.
Staze predstavljaju koncentrične krugove koji se dijele na sektore. Sektor predstavlja osnovnu količinu memorije koja se može čitati ili upisati na disketu. Prilikom formatiranja, dva sektora formiraju klaster. Dvije staze na istom odstojanju sa obje strane diskete nazivaju se cilindar. Prilkom formatiranja određuje se broj sektora i staza i time definiše i gustina upisa podataka.
	Veličina diskete
	Broj staza / strani
	Broj sektora/stazi
	Kapacitet

	5.25" Single side
	40
	8
	40 X 8 X 512 bytes = 160 KB

	5.25" Double side
	40
	9
	2 X 40 X 9 X 512 bytes = 360 KB

	5.25" DSHigh Density
	80
	15
	2 X 80 X 15 X 512 bytes = 1.2 MB

	3.5" DD
	80
	9
	2 X 80 X 9 X 512 bytes = 720 KB

	3.5" HD
	80
	18
	2 X 80 X 18 X 512 bytes = 1.44 MB

	3.5" XD ( IBM only)
	80
	36
	2 X 80 X 36 X 512 bytes = 2.88 MB


Disketa se okreće brzinom od 300 obrtaja u minuti. Ovo rezultira srednjim vremenom traženja podatka od 100 ms.
Upis i čitanje podataka sa diskete vrši se pomoću uređaja koji se naziva disketna jedinica. Disketna jedinica sadrži:

· glave za čitanje/pisanje

· elektromehanički dio

· pogonski motor koji obezbjeđuje rotaciju diskette brzinom od 300 obrtaja u minuti

· koračni motor koji pozicionira glavu iznad određenog cilindra

· fotoelektronski system, koji ima zadatak da identifikuje početak prvog sektora u svakoj stazi

· upravljački dio usklađuje rad disketne jedinice i kontrolera. On obrađuje podatke koji dolaze sa kontrolera i formira upravljačke signale za elektromehaničke dijelova jedinice, te šalje kontroleru povratne informacije o stanju disketne jedinice.
Radom disketne jedinicom diskete upravlja kontroler. Kontroler se programira prilikom startovanja sistema. Potrebno je "upoznati ga" sa uređajima koje će kontrolisati. Ovo programiranje obavlja se pomoću startup BIOS programa, u kome se odredi koji tip disketne jedinice se koristi u sistemu. Nakon inicijalnog setovanja, identifikacija raspoloživih drajvova više nije potrebna, pošto su podaci o drajvovima u CMOS RAMu.

Floppy kontroler čita podatke sa diskete serijski (jedan bit u jedinici vremena, kao i kod hard diska). Podaci se isporučuju paralelno (16 bita u jedinici vremena) ka RAM memoriji. Stoga, transfer podataka od diskete ka RAMu može kasniti, te ponekad zamrzne cijeli PC, tako da nijedna druga operacija ne može da se izvršava simultano.
8.2. Tvrdi disk - hard disk
8.2.1. Osnovne karakteristike hard diska
Memorijski medij koji danas ima najvažniju ulogu u personalnom kompjuteru svakako je tvrdi disk. Osnovne karakteristike tvrdog diska su slijedeće:

· koristi direktan pristup podacima

· omogućava veliku brzinu pristupa podacima

· ima veliki kapacitet memorisanja

· prihvatljiva cijena za prosječnog korisnika

· male dimenzije u odnosu na kapacitet

· velika pouzdanost

Za razliku od sekvencijalnog pristupa podacima kod kojeg se podaci čitaju sukcesivno sve dok se ne nađe traženi podatak (tipično za magnetnu traku), hard disk koristi direktan pristup podacima kod kojeg se željenom podatku pristupa direktno. Ovakav način pristupa omogučava velike brzine pristupa podacima. 
Osnovna odrednica tvrdog diska sa stanovišta korisnika je kapacitet. Danas, “mali korisnici” koriste diskove od 60 GB, standarno tržište nudi diskobe kapaciteta od 80-120 GB, a trenutno najveći imaju kapacitet od 250 GB.

8.2.2. Princip rada

Hard disk koristi kružne ravne diskove zvane ploče (platters), koji su sa obje strane presvučeni specijalnim materijalom (media) sposobnim da memorišu informacije u magnetskoj formi. Ploče imaju otvor u centru i pričvršćene su na valjkasti nosač ploča (spindle). Ploče se okreću velikom brzinom pomoću specijalnog motora (spindle motor) koji služi da okreće nosač, a samim tim i ploče. Specijalni elektromagnetski uređaji za čitanje i upis koje se zovu glave (heads) postavljene su na slajdere (sliders) i služe za upisivanje na disk ili čitanje sa njega. Svi slajderi su montirani na nosače slajdera (actuator arms), koji su mehanički spojeni (zajedno se pomjeraju) i pozicionirani iznad površine diska pomoću uređaja koji se zove aktuator (actuator). Štampana ploča, tj. kontrolerska logika na njoj, kontroliše aktivnosti svih komponenata diska i komunicira sa ostatkom računara. Hard disk mora biti izrađen sa velikom preciznošću zbog ogromne minijaturizacije komponenata i zbog povećanja pouzdanosti. Unutrašnjost diska je izolovana od spoljašnjeg svijeta, da se ne bi dopustilo da prašina i ostali vidovi kontaminacije dospiju na površinu ploča, jer to može dovesti do trajnog oštećenja glava ili same površine diska i time dovesti do gubitka podataka.
Svaka ploča ima dvije korisne površine od kojih svaka može da primi više milijardi bitova podataka. Podaci su organizovani u veće grupe da bi bio omogućen lakši i brži pristup informacijama. Svaka ploča ima dvije glave, jednu za donju, a jednu za gornju površinu ploče tako da disk sa npr. 3 ploče ima 6 glava. Koncentrične kružnice koje glave opisuju po površinama ploča i na kojima su upisani podaci nazivaju se trakama (tracks), a skup svih takvih kružnica, na svim površinama naziva se cilindrima (cylinders). Svaka traka je, dalje, ugaono podijeljena na sektore (sectors), koji sadrže po 512 bajtova i predstavljaju najmanji blok kome može da se pristupi. Broj sektora može biti jednak na svim cilindrima, a može biti i manji na unutrašnjim, a veći na spoljnim, da bi se omogućila ravnomjernija gustina zapisa i optimalnija upotreba većeg obima spoljnih cilindara. Ta tehnologija, koja se i danas koristi, naziva se ZBR (Zoned Bit Recording) i ima za posljedicu neravnomjernu brzinu transfera sa različitih delova diska - podaci se bže prenose sa spoljnih nego sa unutrašnjih cilindara. 

Ploče hard diska su tipično napravljene od aluminijuma (bilo je eksperimenta sa pločama od stakla). Trenutno, diskovi na jednom inču imaju više od 2000 staza. (Na floppy disku ih je samo 135). Hard disk obično sadrži tri ploče sa ukupno 6 glava za upis i čitanje. Glave za upis/čitanje kreću se sinhronizovano, pa se podaci upisuju s obje strane ploče. Stoga, jedan file može biti upisan na svih šest strana. Zamislimo da upis počne na stazi 112 prve ploče. Nakon tog upisa, slijedeća glava upisju podatak na istoj ploči ali sa druge strane, naredni se upisuje na slijedeću ploču i tako redom do poslednje ploče. Tek nakon toga upis se nastavlja na stazu 113. 

8.2.3. Kontroler tvrdog diska

Svi moderni hard diskovi imaju na sebi integrisanu inteligentnu kontrolersku logiku. Štampana ploča kontrolera na disku sadrži mikroprocesor, internu memoriju i ostale komponente koje kontrolišu rad diska. Ona predstavlja pravi računar u malom, koji je sofisticiraniji od prvih PC-a, ima više memorije i koristi brže mikroprocesore. Kako diskovi postaju napredniji i brži sve više funkcija se dodaje na štampanu ploču, pa se koriste sve moćniji procesori, prateći čipovi i veća memorija. Mikroprocesor diska između ostalog obavlja i slijedeće funkcije: 

· Kontroliše rad spindle motora 

· Kontroliše rad aktuatora i njegovo pomjeranje na tačan broj staze 

· Upravlja tajminzima signala za operacije čitanja i upisa 

· Implementira power management funkcije 

· Koordinira i kontroliše ostale funkcije potrebne za rad hard diska 

Pošto moderni diskovi imaju interne mikroprocesore, oni imaju i interni "softver" koji ih pokreće. Te rutine, koje se nazivaju firmware, upravljaju kontrolnom logikom diska i smještene su u ROM čipu na štampanoj ploči. 
Iako se danas sve veći dio kontrole diska prebacuje na kontrolersku logiku integrisanu na sam disk još uvijek postoje kontroleri diska (na kartici ili integrisani na matičnu ploču) pomoću kojih disk komunicira sa ostatkom računara. Stariji "eksterni" kontroleri su kontrolisali i interni rad diska, dok novi predstavljaju samo interfejs između diska i ostatka sistema. Kontrolerska logika na disku sadrži interfejs koji kontroliše tok informacija između sebe i (eksternog) kontrolera sa kojim komunicira. Prije par godina na tržištu su postojala samo dva standarda (IDE i SCSI). Danas ih ima više, a najrašireniji su:
· Ultra ATA100/133 (Parallel ATA – PATA) – sa brzinom prenosa 100/133 Mbajta/s (u praksi 50-60 MB)

· Serial ATA – sa brzinom prenosa 150 MB/s

Svi današnji hard diskovi imaju određenu količinu keš memorije (2 MB – 8 MB), koja služi kao bafer između interfejsa (relativno brz uređaj) i same mehanike diska (relativno spor uređaj) kao i za smještanje rezultata prethodnih čitanja sa diska (prefetch informacije), koji će najvjerovatnije biti traženi u budućnosti. Upotreba keša značajno povećava performanse bilo kog diska smanjujući broj fizičkih pristupa disku (za pogodak u kešu) i dozvoljavajući podacima sa diska da se neprekidno prebacuju u keš (ili iz keša), bez obzira na to da li je bus slobodan ili zauzet

8.2.4. Performance tvrdog diska

Performanse diska predstavljaju jedan od faktora koji najviše utiču na ukupne performanse sistema, pa čim se poboljšaju preformance diska to se "osjeti" u svakodnevnom radu (brže učitavanje windowsa i korisničkih programa). Pored spomenutog kapaciteta, koji je korisnicima često najvažnija, svakako da je brzina hard diska njegova ključna osobina.

Brzina hard diska zavisi od većeg broja parametara: brzine rotacije diskova, gustine zapisa podataka i brzine pomjeranja glava (unutrašnji faktori), ali na nju može drastično uticati i sam kontroler, tj. elektronika hard diska, kao i fajl sistem (spoljašnji faktori). Karakteristike koje najviše utiču na performanse diska su vrijeme pristupa i brzina prenosa podataka (data transfer rate). 

Vrijeme traženja (seek time), predstavlja prosječno vrijeme koje je potrebno da bi se glave pomjerile između dvije trake na slučajnoj udaljenosti. Ovo vrijeme dosta zavisi od mehaničkih karakteristika diska (pomeranje aktuatora ) i od međusobne udaljenosti između traka i izražava se u milisekundama. Prosječno vrijeme traženja kod modernih diskova iznosi od 4ms (kod najboljih Ultra SCSI diskova) do prosječnih 8-12ms kod najrasprostranjenijih EIDE diskova. 

Latencija (latency), takođe dosta važna, predstavlja vrijeme koje je potrebno ploči diska da se okrene da se glava koja se već nalazi na odgovarajućoj traci postavi iznad traženog sektora. Latencija se izražava u milisekundama. To vrijeme najviše zavisi od brzine rotacije ploča, a najčešće se koriste prosječna latentnost (average latency vrijeme potrebno za polovinu rotacije - od 8.3ms za 3600RPM do 2ms za 15000RPM) i latentnost u najgorem slučaju (worst case latency - vrijeme potrebno za rotaciju za cio krug). 

Vrijeme pristupa (access time) predstavlja zbir vremena traženja i latencije. 

Interna brzina prenosa podataka (data transfer rate) presudno utiče na ukupne performanse diska. Ona se izražava u MB/s i predstavlja brzinu kojom disk može da šalje podatke sa diska ka sistemu. Na brzinu prenosa presudno utiču brzina rotacije i gustina zapisa podataka, a na nju dosta utiču i interfejs, keširanje, korekcija grešaka, fragmentacija i sam fajl sistem. Takođe treba obratiti pažnju da se je ova, interna, brzina različita od eksterne brzine prenosa podataka, tj. maksimalnom brzinom interfejsa koja se najčešće reklamira (npr. 66MB/s, 100MB/s itd.). 

Brzina rotacije ploča u velikoj mjeri utiče na ukupne performanse diska, jer se njenim povećavanjem u isto vrijeme poboljšavaju i brzina prenosa i vrijeme pristupa (kroz smanjenje latencije). Ona predstavlja broj kojim se najlakše mogu odrediti performasne diska, jer će skoro uvijek npr. 7,200RPM disk biti brži od 5,400RPM diska. Današnji diskovi okreću se brzinom od 5400, 7200 i 10,000  (SCSI 14,000 RPM) rotacija u minuti. 
Gustina zapisa koja direktno utiče na kapacitet diska dramatično je napredovala od pojave prvih diskova (2000 bita po kvadratnom inču). U prosjeku, godišnje je uvečavana za 27% - tokom devedesetih i 60%, da bi krajem milenijuma gusina zapisa podataka na tvdom disku dostigla 600-700 MBita po kvadratnom inču.

8.2.5. Datotečni sistem

Način organizovanja podataka na disku određuje datotečni system (file system). Datotečni system je mehanizam koji operativni system koristi da bi organizovao datoteke na disku. Datotečni sistem dijeli disk na klastere, a veličina klastera zavisi od datotečnog sistema i veličine diska. Generalno što je veličina klastera manja, to je iskorištenost prostora na disku bolja, ali to utiče negativno ba performanse – potrebno je pronači optimalnu veličinu klastera.
Osim klastera, na disku se nalazi i poseban file koji čuva sadržaj diska – FAT (file allocation table) u kojem piše gdje se šta nalazi na disku, koliko ima slobodnog prostora i sl.

Windows operativni sistem danas nudi izbor između FAT, FAT32 i NTFS datotečnih sistema. FAT je korišten u DOS operativnom sistemu, i danas se rijetko koristi. FAT32 je nastao iz FAT sistema sa podrškom manjim klasterima i večim kapacitetima diskova. Danas se preporučuje NTFS zbog podrške diskovima današnjih kapaciteta, modućnosti komprsije podataka itd.

8.3. Optički mediji
Razvoj optičke tehnologije u računarstvu ponudio je novi medijum za čuvanje podataka - optički ili kompakt disk. U početku su se optički diskovi koristili kao pouzdani i kvalitetni nosioci video i audio snimaka. Danas oni predstavljaju najprespektivniji medijum za čuvanje podataka i standardni su dio računarske opreme. Najviše se koriste CD-ROM diskovi-kompakt diskovi velicine 120 mm, čija je prvobitna namjena bila zapisivanje digitalizovanih zvučnih podataka, a u računarskoj tehnologiji služe za pamčenje fiksnih podataka koji se mogu samo čitati, kao što su razne baze podataka, programi, telefonski imenici, i dr.

Cd-rom i Dvd su optički čitački mediji, za razliku od flopi diskova, hard diskova i traka koji su magnetni. Optički mediji se čitaju sa veoma malim preciznim nišanskim zracnim laserom.Oni su dodatak magnetnim medijima.Oni imaju ociglednu prednost u gustoći podataka i stabilnosti. Podaci mogu biti mnogo gušće rasporedeni u optičkim medijima nego u magnetnim medijima. Također, ovi mediji imaju mnogo veci životni vijek. Uobičajno je da magnetni mediji, kao što su hard disk ili DAT(digital audio tape) mogu očuvati svoje podatke maksimalno pet godina. Jednostavno, magnetni mediji izblijedi s vremenom. Medutim, životni vijek optickih medija se procjenjuje na nekoliko desetina godina.

Osnovne karakteristike optickih diskova su:

· Veliki memorijski kapacitet(150MB-10GB),

· Pouzdanost i trajnost,
· Visoka gustina zapisivanja podataka,
· Zamjenljivi medijum,
· Multimedijalni karakter.

Optički diskovi imaju vrijeme pristupa 150-300 ms, što je još uvijek znatno duže od vremena pristupa kod hard-diskova. Brzina prenosa podataka dostiže više od 1MB/s. Mogu se proizvoditi od razlicitih materijala (aluminium,staklo,plastika,plemeniti metali). Svi oni imaju svojstvo da dobro reflektuju svijetlost (efekat ogledanja). Svaki disk, bez obzira na to od čega je napravljen, presvlači se tankim slojem tvrde plastike.

8.3.1. Jedinica optickog diska
Osnovni dijelovi jedinice optičkog diska su:
· motor za okretanje diska;
· motor za pomijeranje diska;
· motor za izvlačenje i vračanje podloge sa diskom u jedinicu;
· optička upisno-čitajuca glava sa nosaćem, fotoćelijama i laserskim diodama koje emituju jedan glavni i dva pomoćna laserska zraka;
· Optički system (sočiva i ogledala);

· upravljačka elektronika.

Optički disk se postavlja na horizontalnu rotirajuću podlogu koja se pomoću posebnog mehanizma izvlaći i vraća u jedinicu. Podaci na njemu su zapisani po spiralnoj putanji (što nije slucaj kod tvrdih diskova i disketa). Radi boljeg iskorištenja memorijskog prostora, disk se okreće konstantnom linearnom brzinom (1,3m/s) u odnosu na optičku glavu. Time je omogućeno da gustina zapisivanja i dužina sektora bude ista po cijeloj površini medijuma, ali je ugaona brzina razlicita: za spoljašnje staze je oko 200 o/min,a za unutrašnje oko 500 o/min. Parametri koji definišu ugaonu brzinu diska su:
· poluprečnik na kome se nalazi optička glava i
· popunjenost internog bafera ili čitanju podataka.
Podaci koji se čitaju sa diska prenose se u interni bafer odredenog kapaciteta. Kada se bafer napuni do polovine svoje veličine, počinje prenos podataka ka računaru, tj. pražnjenje bafera konstantnom brzinom. Brzinu pražnjenja bafera kontroliše specijalni ugrađeni kristal i elektronski sklop koji ima za cilj da održava popunjenost bafera na oko 50%. Pri pražnjenju bafera šalju se signali za povećanje ugaone brzine diska, a pri punjenju za smanjenje ugaone brzine.

8.3.2. Postupak upisa i citanja podataka sa optickog diska
Upis i čitanje podataka ostvaruju se pomoću laserskog zraka. Poznato je da laserski zrak predstavlja paralelni snop svijetlosti koji ima jednu talasnu dužinu u istoj fazi. Kada se upisuju podaci, snaga laserskog mlaza se bira tako da bude dovoljna da zagrejavanjem osvjetljene vrlo male površine medijuma (bitske ćelije) promjeni povratno ili nepovratno njegove optičke karakteristike. Tada se stvaraju udubljenja (jame) širine 0,6 mikrometara i dubine 1/4 talasne dužine laserskog zraka koji predstavljaju zapisane podatke.

Pri čitanju je snaga mlaza znatno manja, tako da ne izaziva nikakvu promjenu medijuma. Svijetlost koju medijum odbija se detektuje. Zatim se analiziraju jačina i polarizacija kako bi se utvrdilo da li je zapisana vrijednost 0 ili 1. Ukoliko je laserski zrak naišao na udubljenje, dolazi do pomjeranja faze za 180 stepeni, što prouzrokuje pojavu negativne interferencije i slabljenja svijetlosti koja se vraca fotoćeliji. Pored glavnog laserskog zraka emituju se i dva pomoćna koji imaju ulogu da odrede položaj optičke glave u odnosu na stazu. Za svaki pomoćni laser postoji i odgovarajuća fotoćelija. Ukoliko su pomoćne fotoćelije nejednako osvjetljene šalju se signali za korekciju položaja glave. Glava se pomjera posebnim motorom.
Postoje dva principa koja se koriste prilikom čitanja Cd-roma

CLV - Konstantna linerna brzina se koristila kod ranijih generacija CD-ROM drajvova. Trake se pomjeraju ispod lasera istom brzinom bez obzira da li su na obodu ili pri centru diska, pa se disk mora okretati brže za unutrašnje, a sporije za spoljašnje trake. Ovo je korišteno zbog toga što se CD na početku koristio isključivo za smještanje muzike, pa je svaki disk bio izdjeljen u sektore (blokove) koji su se snimali konstantnom brzinom od 75 blokova po sekundi.

CAV - U modernim i bržim drajvovima, CD-rom rotira konstantan broj krugova po minuti, tj okreće se konstantnom ugaonom brzinom. To ima za posljedicu da se podaci brže čitaju sa spoljašnih nego sa unutrašnjih staza. Kada npr pogledamo 40X CAV disk. Ovaj drajv dostavlja 6MB po sekundi kada čita sa spoljašnjih traka. Međutim, kada čita sa unutrašnjih traka dostavlja 2.6MB po sekundi. Srednja vrijednosti bila bi 4.5 MB/sekundi. 

CD-rom koristi slučajan pristup. Čitacka glava mora često skakati na različite dijelove diska, što uzrokuje pauze u čitanju koje možemo “osjetiti”. To je mana CD-ROM-a. Takođe brzi diskovi mogu biti veoma bučni.

8.3.3.  Organizacija podataka na optickom disku
Ploča diska sadrži 20 000 staza u jednoj spirali na međusobnom rastojanju od 1,6 mikrometara. Staze se dijele na sektore velicine 2 352 bajta. Svaki sektor sadrži 12 bajtova za sinhronizaciju, 4 bajta za adresu sektora, i 2048 bajtova za podatke. Ostalih 288 bajtova u sektoru se koriste za detekciju i korekciju greške. Format adrese sektora se razlikuje od adresiranja hard-diska jer je naslijeđen od audio-diskova i predstavlja: minut, sekundu i blok. Na osnovu ovih podataka odreduje se položaj sektora na spiralnoj stazi.
8.3.4. Tipovi CD uređaja
	Tip
	Ime draja
	Mogućnosti drajva

	CD-ROM
	Kompaktni disk(read only memory)
	Čita CD-ROM i CD-R

	CD-R
	Kompaktni disk(Recordable)
	Čita CD-ROM i CD-R. Kopira jednom na specijalnom disku zvanom CD-R

	CD-RW
	Kompaktni disk(rewritable)
	Čita CD-ROM i CD-R.Više puta kopira na specijalne diskove CD-RW

	DVD-RAM
	Digitlni mnogostrani disk 
	Čita sve CD formate. Čita DVD-ove, i kopira DVD diskove


	Tip 
	Brzina prenosa podataka
	Obrtaji po minuti / Spoljašne-unutrašnje trake

	1X
	150 KB/sec
	200-530

	2X
	300 KB/sec
	400-1060

	4X
	600 KB/sec
	800-2.120

	8X
	1.2 MB/sec
	1600-4.240

	40X 
	2.6-6MB/sec
	8.900(konstanta)


8.4. Višenamjenski digitalni disk – DVD
Tehnološki unaprijeđena varijanta, koja predstavlja budućnost optičkih diskova je DVD (Digital Versatile Disc). DVD je optički medij istog formata kao i standardni CD-ROM, ali znatno većeg kapaciteta. Dok je kapacitet CD-ROMa 650 MB, kapacitet osnovnog DVDa je 4,7 GB do  17 GB, ovisno o formatu.

Osobine DVD-a su:
· smanjena je veličina jama po kojima se upisuju binarne 0 ili 1

· smanjen je razmak između staza

· koristi se laser kraće talasne dužine

· omogućen je dvoslojni zapis

· podaci se upisuju na obje strane diska

· bolja zaštita od neovlaštenog kopiranja

Kao medij za čuvanje podataka postoji DVD-ROM i DVD-RAM, ovisno o mogućnosti izmjene i brisanja sadržaja diska.

9. Video sistem

Video sistem je jedna od najvažnijih komponenti računarskog sistema koja direktno utiče na naše zadovoljstvo pri radu sa računarom, ali i na naše zdravlje. Da bismo razumjeli kako dobijemo sliku na ekranu, moramo upoznati cijeli video sistem, koji uključuje tri elementa:

· grafička kartica (zovemo je i video karticom ili video adapterom), generiše električne signale koje šalje monitoru

· monitor, koji je kablom spojen na grafičku karticu preko određenog interfejsa

· upravljački program (driver) koji operativni sistem koristi za kontrolu rada video kartice

Ova tri elementa moraju biti usklađena da bi se postigla kvalitetna slika. Ako to nije tako, čak i najkvalitetniji i najskuplji monitor neće prikazivati kvalitetnu sliku ako je u video sistem uključena loša grafička kartica. Funkcionisanje video kartice ovisi o upravljačkom programu i postavkama određenih opcija - inače, kartica neće raditi kako treba.
9.1. Osnovni pojmovi

Iako je prinicpi rada i tehnologija izrade pojedinog tipa monitora različit, svi oni baziraju svoj rad na istim principima. U nastavku su izloženi zajednički principi.
Pixel Slika je sastavljena od tačaka koje nazivamo pikselima - oni su organizovani u redovima. Slika se može sastojati od 480,000 do 1,920,000 piksela. Pixel je skračenica od Picture Elements. Svaki piksel se sastoji od tri boje: crvene, zelene i plave. Stoga možemo reći da se svaka tačka sastoji od tri "podpiksela", koji zajedno predstavljaju tačku kao dio slike na ekranu. Sa ove tri osnovne boje, može se kreirati mnogo različitih boja kombinujući njihove različite intenzitete. 

Rezolucija ekrana (screen resolution) je broj piksela koji je iscrtan na monitoru. Npr. 800x600 znači da u svakoj vrsti na ekranu ima 800 i svakoj koloni 600 tačaka. Što je rezolucija veća, to je moguće prikazati više korisnih stvari na ekranu (povečava se površina radnog prostora) i slika je oštrija, ali to više opterećuje CPU i grafičku karticu.
Najniža rezolucija koristila se kod PC koji su koristili DOS operativni sistem - 460x480 piksela. Ova rezolucija naziva se VGA. VGA je bila standardna rezolucija sve do pojave Windows operativnog sistema. Windows je grafičko okruženje koje je nametnulo potrebu za boljim rezolucijama i ubrzalo razvoj na ovom području. Slijedeća tabela daje prikaz različitih standarda koji se danas koriste.

	Standard
	Rezolucija
	Broj piksela 
	Preporučena CRT veličina ekrana
	Preporečena TFT veličina ekrana

	VGA
	640 x 480
	307,200 
	14"
	n/a

	SVGA
	800 x 600
	480,000 
	15", 17"
	10.4", 12"

	SVGA
	1024 x 768
	786,432 
	17", 19"
	13.3" - 15"

	XGA
	1152 x 864
	995,328 
	17", 19", 21"
	n/a

	Vesa 1280
	1280 x 1024
	1,310,720 
	19", 21"
	17.3", 18.3"

	Vesa 1600
	1600 x 1200
	1,920,000 
	21" and bigger
	n/a (yet)


Frekvencija osvježavanja ekrana (refresh rate) je broj iscrtavanja slike na ekranu u sekundi, tj. broj slika/s koji grafička kartica pošalje monitoru. Stari monitori i kartice su podržavali refresh samo do 60Hz, što je osjetno zamaralo oči. Preporučuje se da se koristi bar 75Hz, dok se 85Hz smatra frekvencijom potrebnom za udoban rad.  Tipično, svaki piksel slike pogođen je snopom elektrona 60, 70, 75 ili 80 puta u sekundi. Stoga, elektronski top mora da se pomjera ekstremno brzo da bi napravio 18 miliona udara u sekundi. Ako se slika osvježi 75 puta u sekundi, govorimo o frekvenciji osvježavanja od 75 Hz.

Paleta boja (colour depth) 
Broj boja koji grafička kartica može istovremeno prikazati na ekranu. 32-bitna paleta znači da se na ekranu može istovremeno naći do 2^32 boja. Smatra se da ljudsko oko ne može da razlikuje više od 16,7 miliona boja (24-bitna paleta), ali ipak ima onih koji mogu da primijete razliku (32-bitna slika izgleda ljepše). Prikaz u 32-bitnoj paleti je kod starijih kartica u većini slučajeva skoro duplo sporiji od korištenja 16-bitne palete, dok je kod novijih modela ta razlika manja. 

9.2. Monitori
Danas se na tržištu uglavnom mogu naći slijedeći tipovi monitora:

· monitor sa katodnom cijevi,

· monitor sa ravnim ekranom,

· monitori sa tečnim kristalima i

· elektroluminiscentni monitori

Monitor sa katodnom cijevi je danas još uvijek najzastupljeniji i baziran je na TV tehnologiji. Površina ekrana (prednji dio katodne cijevi) je pokrivena osnovnim elementima, tj. fosfornim tačkama ili trakama. Na zadnjem kraju katodne cijevi nalazi se elektronski top (tačnije tri topa crvene, plave i zelene boje) koji šalje snop elektrona u pravcu pojedinih tačaka i, u zavisnosti od intenziteta zraka, dobija se svjetlija ili tamnija tačka date boje na ekranu. Kombinovanjem intenziteta crvene, plave i zelene boje se dobija bilo koja željena boja. 

Snop elektrona se usmjerava magnetima promjenljive jačine koji se nalaze sa strana katodne cijevi (zbog toga dolazi do poremećaja boje slike kada približite magnet televizoru). Taj snop počinje ciklus osvetljavanjem gornje lijeve tačke na ekranu, i onda se pomjera udesno dok ne dodje do suprotne strane ekrana. Vrijeme koje je potrebno zraku da predje ovo rastojanje, tj. da osvetli jednu horizontalnu liniju na ekranu se zove Horizontal Active Time. Tada se zrak gasi, i Horizontal Sync signal postaje aktivan - govori monitoru da treba da pomjeri zrak skroz ulijevo i jedan red nadole. Vrijeme za ovo pomjeranje (dok je zrak ugašen) je Horizontal Blank Time. Kada se iscrta cijela površina ekrana (zrak dođe u donji desni ugao) aktivira se Vertical Sync signal koji obilježava kraj prethodnog i početak slijedećeg vertikalnog ciklusa i nalaže monitoru da vrati zrak u gornji lijevi ugao ekrana. Analogno gore navedenom, vrijeme koje je potrebno zraku da pređe tu dijagonalu je Vertical Blank Time. Vertikalna frekvencija osvježavanja ekrana (Vertical Refresh Rate) je broj izvršenih vertikalnih ciklusa u sekundi, koja može biti 50-150Hz kod današnjih monitora (u zavisnosti od prikazane rezolucije).  Horizontalni refresh-rate je broj horizontalnih ciklusa u sekundi (jedan ciklus traje hactive+hblank). 
Tradicionalne CRT monitore sve više zamjenjuju monitori sa ravnim ekranima i monitori sa tečnim kristalima (LCD) koji se koriste u laptop računarima. Ravni ekrani su danas sve prihvatljiviji i po cijeni - danas 17.3" LCD displej košta kao i 21" CRT monitor prije nekoliko godina. LCD monitori ne koriste katodnu cijev, te sliku generišu milioni tranzistora. 
TFT (Thin Film Transistor) monitori spadaju u LCD (Liquid Crystal Display) vrstu displeja. Ne sadrže katodnu cijev, već tečne kristale u sendviču između dvije staklene ploče, dva polarizaciona filtera, filtera boje i dva sloja za poravnavanje. Iza ovih slojeva se nalazi pozadinsko osvjetljenje koje se obično sastoji od više fluorescentnih lampi. Dovođenjem napona na sloj za poravnavanje se stvara električno polje koje poravnava tečne kristale, što onemogućava svetlosti da prođe kroz njih, dok se ukidanjem napona omogućava prolaz. 

Za razliku od CRT monitora, kod TFT-a je vidljiva cijela površina ekrana, tako da 15-inčni TFT ima istu vidljivu površinu kao 17-inčni CRT. Problem kod današnih TFT displeja je ugao gledanja: dok je kod CRT monitora slika vidljiva kada se u ekran gleda i pod velikim uglom (do 160 stepeni) u odnosu na ravan ekrana, kod jeftinijih TFT-a je maksimalni vidljivi ugao samo 100 stepeni (kada se slika pogleda pod većim uglom gubi na jasnoći i preciznosti boja). 
Prednost TFT monitora u odnosu na CRT tehnologiju je u tome, što nema grešaka u geometriji slike, i što zbog drugačijeg načina prikaza slika uopšte ne treperi (75Hz je sasvim dovoljna frekvencija osvežavanja za udoban rad).  Sa druge strane, brzina prikaza je mnogo lošija nego kod CRT monitora. Kod modernih TFT-a je vrijeme odziva kristala 20-30ms, što znači da će u igrama i programima kod kojih se brzo mijenja slika, prikaz biti mutan (ali mogu glatko prikazati filmove, kod kojih jedan frame traje oko 40ms). 

Važna činjenica je da svi TFT displeji imaju fiksnu rezoluciju u kojoj rade (tipično 1024x768), a ukoliko želite da prikažete manju doći će do manjeg gubitka u kvalitetu i brzini prikaza slike zbog interpolacije (najviše se primjeti u radu sa tekstom). 
CRT monitori su teški, veliki i troše do 150W, dok su TFT lakši, manje duboki (oko 200mm, a CRT obično onoliko kolika im je dijagonala), troše samo do 40W, imaju bolji fokus (ali i lošiji prikaz boja) i manje zrače. 

Pošto interno koriste digitalni video signal, preporučuje se kupovina grafičke kartice koja ima DVI (Digital Video Interface) izlaz, jer se time eliminišu D/A i A/D konverzije signala pri prenosu u monitor, što poboljšava kvalitet slike. 

Ergonomski aspekt
Ergonomija je naučna grana koja proučava odnos čovjeka i mašine u savremenim uslovima proizvodnje, koja nastoji uskladiti proizvodni rad i mašinu sa čovjekovim psihičkim i fizičkim mogučnostima i obratno. Ova naučna disciplina bavi se naročito odnosom čovjeka i kompjutera i ima svoje stanovište i kada je u pitanju izbor monitora u računarskom sistemu. Istraživanja su pokazala da je izbor monitora veoma važan element za dobre uslove za rad. Oko reaguje na svaki podsticaj izazvan svetlošću, a mozak kontinuirano obrađuje te podražaje. Kada CRT monitor "trepti" zbog osvježavanja slike, oko to registruje a mozak ih kontinuirano intrepretira. Zbog toga se nakon dugotrajnog rada na računaru sa CRT monitorom čovjek brže umara, te su monitori sa ravnim ekranima i tečnim kristalima znatno preporučljiviji za duži rad. U isto vrijeme, LCD monitor je u prednosti jer ne emituje štetno zračenje, i troše značajno manje energije - još jedan razlog za poštivanje LCD monitora kao monitora budućnosti.

9.3. Grafičke kartice

Video kartica je jednako važna komponenta video sistema kao i monitor. Tipično, video kartica se izvodi kao zamjenljivi adapter, iako može biti i integrisana u matičnu ploču. Bez obzira na izvedbu, svaka grafička kartica sadrži slijedeće komponente:

· video kontroler, koji kreira signale koji su monitoru potrebni da generiše sliku,

· RAM određene veličine koji memoriše kompletnu sliku u bilo kom trenutku. Korištenjem AGP slota, video kartica može u ove svrhe koristiti i sistemsku memoriju sa matične ploče,

· RAMDAC čip koji vrši konverziju digitalnih u analogne signale. Kod monitora sa ravnim ekranom ova funkcija nije potrebna.
Na slici je prikazan način funkcionisanja pojedinih komponenti grafičke kartice.

Video kontroler je najznačajniji dio grafičke kartice koji upravlja radom ostalih dijelova i obezbjeđuje sinhronizaciju rada računara i video sistema. Nazivamo ga i video procesorom. Radom ostalih dijelova grafičkog adaptera upravlja preko sopstvenih sabirnica. 
Video kartica uvijek sadrži određeni RAM, kojeg nazivamo i frame buffer, koji sadrži sliku koju monitor u datom trenutku treba prikazati. CPU šalje podatke video kartici. Video procesor formira sliku koja treba biti prikazana na monitoru i pohranjuje je u frame buffer. Slika je velika matrica bita. Ona se kontinuirano koristi za osvježavanje slike na ekranu. Starije kartice su imale 1,2 ili 4 MB RAMa. Koliko je dovoljno, ovisi o tome koliko finu rezoluciju želimo imati na ekranu. Pogledajmo tabelu koja prikazuje odnos rezolucije i potrebnog RAMa.

	Resolution
	Bit map size with 16 bit colors
	Potreban RAM na video kartici

	640 x 480
	614,400 bytes
	1 MB

	800 x 600
	960,000 bytes
	1.5 MB

	1024 x 768
	1,572,864 bytes
	2 MB

	1152 x 864
	1,990,656 bytes
	2.5 MB

	1280 x 1024
	2,621,440 bytes
	3 MB

	1600 x 1200
	3,840,000 bytes
	4 MB

Sve video kartice imaju i RAMDAC čip zadužen za konverziju signala iz digitalne u analognu formu. CRT monitori koriste analogne signale, dok PC radi sa digitalnim podacima koje procesor šalje grafičkom adapteru. Prije no što ovi signali budu poslani monitoru, RAMDAC vrši njihovu konverziju.

Orginalni VGA adapter bio je "neinteligentan" - primao je signale i podatke od procesora i proslijeđivao ih monitoru. CPu je morao vršiti sve neophodne kalkulacije da bi kreirao sliku. Kako je svaka slika velika matrica bita, CPU je morao trošiti mnogo procesorskog vremena na ovaj posao, te je rad bio prilično usporen. Npr, za sliku rezolucije 1024x768 u 16 bitnoj boji, matrica koja je predstavljala sliku bila je veličine 1,5 MB. Svako osvježavanje slike, npr. na frkvenciji od 75Hz zahtijevalo je transfer ovih 1,5 MB podataka. Nadalje, podaci su se prenosili I/O sabirnicama, u početku sporim ISA sabirnicama. To nikako nije bilo zadovoljavajuće, posebno uz grafičke interfejse, kao što je Windows.

Ranih devedesetih, pojavile su se grafičke kartice sa akceleratorima. Najnovije kartice, poseduju specijalizovan procesor (GPU – Graphics Processing Unit) koji se po brzini rada i kompleksnosti može meriti sa CPU koji se danas nalaze u računarima. Ti procesori imaju ugrađene funkcije koje vrše najveći dio manipulacije tačkama, što oslobađa CPU za druge poslove. Sa karticama koje imaju akcelerator, CPU ne mora da vrši kalkulacije i generisanje cijele slike jer su video kartice programirane da crtaju linije, prozore i ostale elemente slike. Ukratko, CPU može proslijediti informaciju o tome koji elementi slike su promijenjeni od zadnje transmisije. Ovo može uštedjeti CPU mnogo rada u kreiranju slike.
Osim toga, današnje kartice koriste PCI i AGP slotove za komunikaciju sa CPU.

9.4. Driver- skoro najvažniji dio video sistema

Razlika između dobre i osrednje kartice jasno se vidi u softveru koji je prati. Kompanije kao što su ATI, Maxtor i creative Labs isporučuju odlične upravljačke programe sa svojim karticama. 

Upravljački program moderne grafičke kartice je od vitalnog značaja za njene performance. Za većinu aplikacija, driver prevodi šta aplikacija želi da prikaže na ekranu u instrukcije koje grafički procesor može da koristi. Način kako driver vrši ovo prevođenje je od najvećeg značaja. Moderni grafički procesori mogu rade mnogo više od promjene pojedinog piksela: oni imaju sposobnosti sofisticiranog crtanja linija i oblika, mogu prenositi velike količine informacija među elementima kartice i mnogo toga još. U nadležnosti drivera je da pronađe najefikasniji način za korištenje ovih sposobnosti kartice, ovisno o tome šta aplikacija traži od video kartice. 

Kada jednom imate obje komponente: daobar monitor i dobru grafičku karticu, morate još nešto uraditi da biste bili zadovoljni svojom opremom. Ovo se radi pod kontrolom operativnog sistema, Windows - instalacija uređaja, koja je od izuzetne važnosti. Ako prepustite Windowsu da sam instalira drivere, rezultat će biti osrednji. 

Windows driveri povezuju video karticu i monitor te omogučavaju njihov zajedniči rad. Stoga ovome treba posvetiti dužnu pažnju.

10. PC zvuk 

Namjena originalnih IBM PC-ja bila je čisto poslovna, tako da nije bilo zvučnog čipa ukljućenog u arhitekturu, već je postojao (i danas postoji) ugrađeni PC Speaker - zvučnik čija je jedina uloga bila davanje prostih (bip-bip) signala upozorenja. Zbog toga je potrebno ugraditi posebnu zvučnu karticu u PC da bi dobili pristojan zvuk. Prve zvučne kartice su se pojavile krajem 80-ih, dok su vještiji pojedinci i prije toga sami pravili proste D/A konvertore koji su se kačili na serijski port, i koji su mogli kvalitetnije od PC Speaker-a reprodukovati zvuk. 

Neki (uglavnom stariji) modeli imaju ugrađeno pojačalo od 5-6W, dok većina sadašnjih kartica zahtijeva aktivne zvučnike, tj. eksterno pojačanje. Skoro sve kartice imaju na sebi MIDI/game port koji omogućava povezivanje klavijatura i džojstika, kao i CD-ROM kontrolere (koji se i ne koriste jer svi noviji drajvovi imaju EIDE interfejs). 

Standardni ulazi na karticama su Line In (nepojačan signal sa npr. muzičkog stuba), Mic In (mikrofon) i interni CD In za slušanje muzike sa ugrađenog CD drajva. Izlazi koji se uglavnom nalaze su Speaker Out (pojačan signal), Line Out (nepojačan) i na boljim karticama S/PDIF (Sony/Philips Digital Inteface) digitalni izlaz (optički ili koaksijalni). 

Sve nove kartice koriste PCI magistralu, što posredno smanjuje opterećenje procesora i omogučava korištenje do 64 ili više kanala, za razliku od 16 koliko je moguce dobiti na ISA magistrali. Uvedena je i podrška za priključivanje više zvucnika (npr. 7.1 sistemi - subwoofer, centralni i 5 satelita) čime se dobija mogucnost reprodukcije Dolby Surround kodirane muzike. 

Zvučna kartica ima najmanje četiri funkcije:

· sintisajzer

· MIDI interfejs

· Analogno/digitalna konverzija za snimanje (A/D)

· Digitalno/analogna konverzija za preslušavanje (D/A)

Sinitisajzer generiše muziku. Postoje tri sistema generisanja zvuka koji se koriste kod zvučnih kartica:

· FM sinteza, Frequency Modulation 

· Wave table sinteza

Najjeftinije zvučne kartice za generisanje zvuka koriste tehnologiju frekventne modulacije. Ove kartice simuliraju zvuk različitih instrumenata - zvuk je "sintetički", možda zvuči kao klavir, ali nije klavir. FM sintisajzer jeste i zvuči kao vještački zvuk, usotalom i čini ga vještački zvuk.

Za razliku od predhodne tehnologije, tehnologija wave table sinteze koristi snimljene semplove instrumenata. Sempl (sample) je digitalni snimak određenog zvuka. Starije ISA kartice su ove snimke držale u ROM, dok novije PCI kartice te semplove čuvaju u sistemskom RAM-u, i mogu se softverski dodavati novi. Dok je razlika u kvalitetu zvuka FM kartica minimalna, WaveTable kartice se značajno razlikuju, uglavnom zbog kvaliteta snimka instrumenata, frekvencije kojom su oni snimani, broja semplova po instrumentu i metodima kompresije tih semplova. Tipične kartice sadrže oko 700 semplova u 4MB memorije, ali bi za realističnu reprodukciju npr. klavira bilo potrebno 6-10MB, tako da se zvuk iz prosječnih kartica ipak ne može mjeriti sa pravim instrumentom. Dobar dio 16-bitnih zvučnih kartica ima mogućnost dodavanja WaveTable podkartice (daughterboard), čime se značajno dobija na kvalitetu sintetizovanog zvuka (što ima više memorije na sebi to su semplovi vjerniji originalu). 
Kada snimamo analogni zvuk, npr. pomoću mikrofona, potrebno je izvršiti A/D konverziju. S druge strane, D/A konvertor koristi se da bi se digitalni zvuk mogao reproduktovati pomoću zvučnika. 

Zvučni talasi se preuzimaju pomoću mikrofona i predaju zvučnoj kartici. Ovi talasi se konvertuju u seriju digitalnih impulsa koje eventualno snimamo u fajl. 

Prilikom reprodukcije zvuka, niz bita iz samplovanog fajla konvertuje se u analogne signale, koji "završavaju" u zvučnicima. 

10.1. Kvaliteta zvuka

Kao što je spomenuto, osnovni koncept digitalnog snimanja zvuka naziva se sampling. Zvuk možemo snimiti ako imamo zvučnu karticu i mikrofon u fajl posebnog formata - Wav file. Sampliranje može biti različitog kvaliteta, što ovisi o različitim parametrima: 

· 8 bitno ili 16 bitno sampliranje

· 11,22 ili 44 KHz

stereo ili mono.

Snimanje se vrši “sempliranjem” mnogo puta u sekundi. Sempl (sample) je digitalni snimak odredjenog zvuka. Što češće uzimamo uzorak zvuka, kvaliteta je bolja. Za snimanje audio CDa sempliranje se vrši 44,100 puta u sekundi. Ovo nazivamo 44.1 KHz sempliranjem. 

Kvalitet snimljenog zvuka određen je i rezolucijom - brojem bita koji se koriste za snimanje sempla. Postoji 8 bitna i 16 bitno sempliranje. 16 bitno sempliranje daje dobar kvalitet zvuka.

Ove parametre podešavamo pomoću upravljačkog programa koji isporučuje proizvođač zvučne kartice. 

Novije zvučne kartice koriste novi 3D procesor koji može da generiše veoma moćnu iluziju 3D zvuka. Ovaj zvuk dizajniran je za PC igre. Obično se koristi 4 do 6 zvučnika, ali i same slušalice omogučavaju puni užitak. Sound Blaster Live firme Creative Labs je jedna od takvih kartica. 

Slijedeći trend u razvoju 3D zvučnih kartica je Environmental Sound. Ovaj efekat podrazumijeva promjenu zvuka ovisno o fizičkim karakteristikama situacije a koristi se u PC igrama. Ako osoba ulazi u tunel, to može biti eho. U velikoj praznoj dvorani zvuk je potpuno drugačiji - igra može slati komande zvučnoj kartici koja podešava zvuk fizičkim karakteristikama situacije u kojoj se trenutno odvija igra. 

Veoma kvalitetan zvuk može se dobiti i pomoću USB busa. Razlika u odnosu na standardni zvučni sistem je u tome što ovdje nema zvučne kartice - zvučnici se spajaju na USB port. U ovom sistemu, zvučni signali u digitalnoj formi dolaze sa hard diska (ili nekog drugog medija) ostaju u toj formi i kada se šalju ka USB kanalu i USB zvučnicima.

Unutar PC postoje mnogi izvori statičkog elektriciteta koji može negativno uticati na kvalitetu zvuka. USB zvučnici daju bolji kvalitet jer su izvan domana tih štetnih uticaja.

USB zvuk podrazumijeva svu obradu zvuka unutar centralnog procesora, te obrada i proizvodnja zvuka uzima procesorsko vrijeme. Međutim, ovo danas i nije problem s obzirom na performanse novijih procesora.
10.2. Formati zvučnih fajlova

Wave file sadrži zvuk u digitalnoj formi - semplove zvuka. Ovaj zvuk zvučat će isto, bez obzira na zvučnu karticu koju imamo u PCu. Pošto sadrži "čisti zvuk", ovi fajlovi traže mnogo memorije, pa stoga obično sadrže samo kratkotrajne sekvence muzike.

MIDI (Musical Instrument Digital Interface) je izvorno standard koji definiše način komunikacije između sinitisajzera, ali je postao standard koji omogučava reprodukciju zvuka preko zvučne kartice PCa. 

MIDI je standardni kompjuterski standard zvučnih fajlove. MIDI fajlovi ne sadrže zvuk nego opis kako će se reprodukovati muzika, koji instrument će svirati, kako i kada će svirati - "muzika je u zvučnoj kartici". Npr. MIDI sekvenca koja opisuje udarac na tipku klavira sadrži slijedeće informacije:

· instrument,

· nota,

· trajanje pritiska na tipku, itd.

Sam zvuk generiše zvučna kartica, te je kvalitet zvuka u potpunosti ovisan o zvučnoj kartici.

MIDI format stoga možemo označiti kao muzika " na nivou nota", bez zvuka. Ovi fajlovi ne zauzimaju tako mnogo memorijskog prostora kao wav fileovi sa "čistim zvukom". Stoga je MIDI format mnogo češće korišten, na Internetu npr. Prednost MIDI formata je što je standardan format, te ove fajlove možemo slušati na bilo kakvoj zvučnoj kartici. Ipak, obično iz ovih fajlova možemo dobiti samo par minuta muzike, te je daleko češći format kojeg koristimo MP3 format. 

1998. godine MP3 standard doživljava enorman uspjeh. MP3 format omogučava ogromnu kompresiju fajlova sa digitalnim zvukom. Jedan minut muzike na CD odgovara količini od 1 MB podataka, a u MP3 formatu 1 minut odgovara 1 MB. I pored kompresije, kvaliteta zvuka MP3 fajlova je izuzetna zahvaljujući veoma inteligentnom algoritmu za reduciranje veličine fajla koji ovaj sistem koristi. 

MP3 format mogu čitati programi kao Winamp, MusicMatch ili Windows Media Player. MP3 fajlovi mogu se dekodirati i snimati na CD. Za kodiranje fileova u MP3 format koristimo ripper. 

Širom Interneta mogu se naći piratske kopije muzike. Najveća muzička senzacija na Internetu bila je Nepster stranica, koja je tokom 2000. i 2001. godine mnogo puta bila "zatvarana" zbog različitih sudskih postupaka - Nepster je tužen zbog nelegalne distribucije muzike.

11.   Ulazni uređaji 
11.1. Tastatura


Tastatura je osnovni ulazni uređaj za ručno unošenje podataka. Sastoji se iz niza tastera, koji se mogu grupisati u slijedeće kategorije tastera:

· alfanumerički, koji sadrže alfanumeričke i interpukcijske tastere,

· numerički, koji sadrže tastere sa ciframa i osnovnim aritmetičkim operacijama,

· tasteri za pomjeranje kursora,

· funkcijski tasteri, čija funkcija se može definisati posebnim programima, i

· upravljački ili kontrolni tasteri kojima se mogu direktno pokrenuti ili podesiti neke aktivnosti računara.

U tastaturi se nalazi mikroporcesorski čip koji je zadužen za rad tastature. Glavni zadaci ovog kontrolera su:

· provjerava ispravnost tatature prilikom startovanja računara, 

· testira signale i obavještava ROM BIOS uvjek kada se neki taster pritisne ili otpusti,

· podržava dvosmjernu serijsku komunikaciju sa računarom

· kontroliše rad i ukazuje na greške,

· privremeno pamti do 20 aktivnosti sa tastature ukoliko računar nije u stanju da ih prihvati.

Ispod matrice tastera nalazi se rešetka provodnika. Svaki taster se nalazi iznad presjeka dva provodnika i pritiskom na njega uspostavlja se električni kontakt. Mikroprocesor tastature u određenom ciklusu, od 900 mikrosekundi, pretražuje koji je taster pritisnut. Kada se taster pritisne ili otpusti, generiše se kod koji jednoznačno definiše taster, tzv. kod skeniranja ili scan kod. U zavisnosti od toga da li je taster pritisnut ili otpušten, generiše se različit scan kod.  Kontroler tastature interpretira signale pomoću ugrađenog programa proizvođača. Ako je npr. pritisnut taster u trećem redu i koloni B, kontroler ga dekodira kao "A" i šalje odgovarajući kod PCu. Ovi kodovi su definisani prema standardu ugrađenom u PC BIOSu, a sam raspored tastera u matrici je specifičan pojedinom tipu tastature.

Komunikacija tastature i računara vrši se preko 5-pinskog DIN konektora. Uvijek kada pritisnemo ili otpustimo neki taster na tastaturi uređaj generiše jednobajtni broj, scan kod, koji jednoznačno definiše dirku. Tatstura generiše različit skan kod kada se pritisne ili otpusti različit taster. Uvijek kada pritisnemo ili otpustimo taster, skan bajt uzima vrijednost od 1 do 83 (za standardnu PC tastaturu). Kada nešto unesemo, tastatura ne zna značenje pritisnutog tastera, već samo aktivnost koju u datom trenutku treba da poduzme. Značenje tastera zna ROM BIOS, koji sadrži rutinu za tastaturu. Na osnovu scan koda pritisnutog tastera ROM BIOS šalje određene aktivnosti uređajima koji treba da izvrše program.
Na tastaturi se nalaze tri LED diode: NUM LOCK, CAPS LOCK i SCROLL LOCK. Da bi se one uvele, tastatura je morala da prestane da bude isključivi otpremnik signala. Kao što tastatura šalje kodove računaru, tako i PC može da šalje naredbu tastaturi. Neke od ovih naredbi je i paljenje pomenutih indikatora. Za komunikaciju sa tastaturom i PC ima poseban kontrolerski čip sličan onom kojeg koristi tastatura.

Proizvođači tastatura danas nude sofisticirane tastature koje se mogu prograimirati. Ovakve tastature omogućavaju da neki tasteri mogu imati više funkcija. Upravljanje radom ovih programabilnih tastera omogućavaju upravljački programi koje izvršava PC. Ovi programi preuzimaju podatke sa tastature i mijenjaju ih onako kako mi želimo. 

11.2. Miš


Prvi PC bio je standardno opremljen tradicionalnih ulaznim uređajem - tastaturom. Krajem decenije, miš postaje dio standardne PC opreme za rad u grafički orjentisanom okruženju (GUI) - Windows operativnom sistemu. Miš se sastoji od kuglice sa mehanikom i prateće elektronike smještene u plastično kućište. Na kućištu se nalaze tasteri koji omogućavaju izbor komandi iz menija programa ili fiksiranje neke tačke na crtežu na ekranu. Pomjeranjem miša po radnoj podlozi, loptica se okreće a prateći mehaničke i elektronske komponente to pomjeranje pretvaraju u električne signale, te se kursor kreće po ekranu u željenom smjeru.

Sinhronizaciju između kretanja miša i kursora na ekranu obezbjeđuje odgovarajući softver. Pri aktiviranju miša računar prekida sve druge aktivnosti i pomjera kursor na ekranu na osnovu dobijenih ulaznih signala. Veći prioritet prekida od miša imaju samo tastatura i sat realnog vremena.

Na kućištu miša obično se nalaze dva ili tri tastera. Dok lijevi taster služi za potvrdu izabrane opcije na ekranu, desni realizuje prekid programa ili odustajanje od trenutne opcije u programu. Srdenji taster, ukoliko je prisutan, koristi se za neke specijalne aktivnosti definisane konkretnim programom.

Postoje serijski i paralelni miš. Razlika je u načinu na koji se pomjeranje loptice pretvara u električni signal, kao i u komunikaciji sa računarom, ali se po spoljašnjem izgledu i ne primjećuje. Paralelni miš se preko kontakata sa 9 kontakata i paralelnog interfejsa priključuje na adresnu sabirnicu i sabirnicu podataka računara, preko koje ostvaruje vezu sa procesorom. Serijski miš komunicira sa računarom preko standardnog serijskog interfejsa RS232 i konektora sa 9 ili 25 kontakata. Karakteriše ga jednostavnost funkcionisanja. Aktivnost kuglice ili tastera miša formiraju određene električne signale koji se pretvaraju u serijski tok podataka koje komunikacioni kontroler pretvara u 8-bitne podatkae pogodne za obradu u računaru.

Korak dalje od opisanog miša predstavlja miš-olovka (mouse rep) i optički miševi. Miš olovka radi identično kao standardni miš i izgleda kao obična olovka, samo što je u vrh olovke ubačena kuglica. Zgodna je za slobodno crtanje i pisanje. 

Unutar miša nalazi se i prekidač za svaki od tastera, kao i mikrokontroler koji interpretira signale sa senzora i prekidača, pomoću programa proizvođača miša, te ih prevodi u paket podataka koje šalje PCu. Serijski miš koristi napon od 12V i asinhroni Microsoftov protokol koji sadrži tri bajta: jedan za X poziciju, drugi za Y poziciju i treći za pritisnuti taster. PS/2 miš koristi 5V i IBMov komunikacijski protokol i interfejs. 

1999. pojavio se radikalno napredan dizajn miša u formi revolucionarnog Microsoftovog IntelliMouse. Umjesto kugle i drugih komponenti koje su bile osnovni dijelovi dotada standardnog miša, ovaj miš sadrži CMOS optički senzor (isti čip koji se koristi kod digitalnih kamera) i ugrađeni procesor digitalnih signala (DSP - Digital Signal Processor).

11.3.  Touchscreen

Ekran koji regauje na dodir - Touchscreen je savremeni ulazni uređaj koji radi tako što dodirujemo ekran, prstom ili olovkom, umjesto da kucamo na tastaturi ili pokazujemo pomoću miša. Ovaj tip ekrana sadrži tri osnovne komponente:

· senzor, koji se nalazi na displeju i generiše signale određenog napona u ovisnosti od toga gdje je dodir korisnika

· kontroler, koji obrađuje signale koje prima od senzora i transformiše ih u podatke koji se proslijeđuju PC procesoru, obično preko serijskog ili USB interfejsa

· upravljački program, koji je interfejs ka PC operativnom sistemu i koji prevodi podatke o dodiru, simulirajući miš

Interfejs između korisnika i PCa odvija se tako što korisnik upravlja radom računara dodirujući ikone ili linkove na ekranu. Ovo je nejjednostavniji ulazni uređaj koji je dobio svoje mjesto u sljedećim aplikacijama:
· Javni sistemi informisanja: Informacione kioske, turističke informacije i drugi elektronske prikaze lako koriste korisnici koji nemaju mnogo iskustva u radu sa PC. "User friendly" ekran na dodir opšte je prihvaćen u mnogim aplikacijama ovog tipa.

· POS (Point Of Sale) sistemi /restorani: Vrijeme je novac, posebno u brzim restoranima ili prodajnim objektima. Pošto se touchscreen lako koristi, trening novih zaposlenih značajno je kraći, a sam posao može biti brže obavljen jer radnik ne mora pritiskati niz tastera na tastaturi ili pomjeranjem miša birati akcije.

· Samoposluživanje korisnika: Touchscreen interfejs je koristan u svim sistemima, počev od industirjskih procesa pa do automatizacije domova. Integrisanjem ulaznog uređaja u displej, štedi se vrijedan radni prostor. Pomoću grafičkog interfejsa, operator može kontrolisati compleksne operacije u realnom vremenu jednostavnim dodirom ekrana.

· Traning baziran na PCu: Pošto je touchscreen "user friendly" interfejs u odnosu na tastaturu i miša, vrijeme treninga i troškovi treninga značajno mogu biti smanjeni. Također, učenje može pružiti više zabave i interakcije, što obezbjeđuje mnogo korisniji trening i za polaznike i za nastavnike.

12.  Izlazni uređaji - štampači
Štampač predstavlja standardnu izlaznu jedinicu koja izlazne podatke iz računara transformiše i prikazuje ih u papirnoj formi. U zavisnosti od tehnologije i načina rada postoje različite vrste štampača.

Prema ciklusu štampanja, dijele se na:

· serijske, koji štampaju jedan znak u jednom ciklusu,

· linijske, koji štampaju jedan red u jednom ciklusu, i

· stranične, koji najprije pripreme a zatim odštampaju jednu cijelu stranicu

Prema načinu štampanja, dijele se na:

· elektromehaničke ili udarne, koji znakove na papiru formiraju udarom u papir preko trake natopljene bojom, i

· nemehaničke ili bezudarne, čiji princip rada se zasniva na elektrostatičkom, termičkom ili piezolektričnom principu, kao što je slučaj sa termičkim, laserskim i štampačima sa ubrizgavanjem tinte.

Najznačajnije karakteristike štampača su kvaliteta štampe i brzina rada. Kvaliteta štampe određena je rezolucijom koja se označava u jedinicama DPI, što predstavlja broj tačaka po inču koje štampač može da kontroliše pri generisanju otiska. Standardno, kreće se od 300-600 dpi kod inkjet štampača, te 1200 dpi kod laserskih. Brzina rada se izražava u broju odštampanih strana u minuti.

S obzirom da se danas najviše koriste laserski i ink jet štampači, u nastavku će biti objašnjeni sa više detalja.

12.1. Laserski štampači


Prvi laserski štampač proizvela je kompanija Hewlett-Packard 1984. godine. Ovaj tip štampača postao je brzo popularan zahvaljujući visokoj kvaliteti i relativno maloj cijeni. Spada u grupu nemehaničkih straničnih štampača.

Osnovni dijelovi laserskih štampača su:

· mikroprocesor,

· ROM memorija, koja sadrži definisane znakove (fontove),

· RAM memorija, u koju se smiješta sadržaj stranice koja se štampa,

· aluminijumski valjak presvučen elektroosjetljivim materijalom,

· laserska dioda koja emituje laserski zrak,

· ogledala koja usmjeravaju laserski zrak na valjak,

· šestougaona prizma koja pomjera laserski zrak po cijeloj dužini valjka,

· sočiva koja fokusiraju laserski zrak,

· spremnik elektroosjetljive boje u prahu (toner),

· kaseta za papir,

· sistem za prihvatanje i transport papira,

· sistem za zagrijavanje i sušenje boje otisnute na papiru.

Prvi laserski štampač bazirao je svoj princip rada na tehnologiji rada fotokopir aparata, s tim da je kod laserski štampača izvor svjetlosti bio laser.

Kada PC proslijedi štampaču sliku koju treba odštampati, prvi posao kojeg štampač treba da obavi je da je transformiše iz niza signala dobijenih PCa u bitmap - matricom tačaka koje čine sliku. Ovu funkciju obavlja interni mikroprocesor štampača, što rezultuje slikom koja se smješta u RAM memoriju štampača.

Osnovni elemenat štampača je mali rotirajući valjak presvučen materijalom koji omogućava zadržavanje elektrostatičkog naboja. Inicijalno, cijeli valjak je pozitivno nalektrisan. Laserski zrak skenira duž površine valjka, te selektivno vrši negativno naelektrisanje tačaka na površini valjka - one tačke na kojima treba da bude otisak postaju negativno nelektrisane. Širina valjka odgovara širini papira na kojem će se štampati slika, svaka tačka na valjku odgovara tačci na papiru. 

Laserski zrak je usmjeren prema centru valjka. Ima ulogu da osvijetli ona mjesta na kojima treba da bude otisak. Šestougaona prizma, koja stalno rotira, skreće laserski zrak po cijeloj dužini valjka. Jedna stranica prizme usmjerava laserski zrak duž jedne linije. Kada se nova stranica prizme nađe ispred zraka, usmjerava ga na početak reda. Istovremeno, valjak se obrne za određeni stepen i praktično započne štampanje nove linije. Valjak pri obrtanju prolazi kroz toner koji se lijepi za valjak na onim mjestima koja su obrađena laserskim zrakom. Toner je veoma fini crni prah koji je pozitivno naelektrisan, tako da biva privučen negativno naelektrisanim tačkama na površini valjka. Stoga, nakon punog okreta valjka, površine valjka sadrži cijelu sliku sa selektovanim crnim tačkama. Na taj način, kada se valjak okrene za cio krug, ispišu se sve linije i dobija se cijela stranica.

Pored valjka, na kojem je formirana slika, na vrlo malom rastojanju prolazi papir, ali ga ne dodiruje. Naelektrisani toner prelazi na papir formirajući sliku. Papir zatim prolazi kroz sistem za sušenje koji trajno učvršćuje toner zagrijavajući ga do 200 stepeni Celzijusa. Poslije štampanja valjak se očisti i spremi za štampanje nove stranice.

12.2. InkJet štampači

Iako su inkjet štampači bili raspoloživi i u osamdesetim godinama, njihov masivan ulazak na tržište dešava se devedesetih godina što je omogućilo padanje njihove cijene, stoga je ova vrsta štampača postala optimalan izbor za "home" korisnike. Bez sumnje, inkjet printeri su doživjeli zavidan uspjeh kasnih devedesetih. Najprije su se proizvodili samo inkjet štampači koji su ispisivali crnom bojom (kasnih osamdesetih), a zatim su masivno prihvačeni inkjet štampači koji štampaju u boji. Kako je krajem devedesetih počela padati cijena kolor laserskih štampača, ova prednost inkjet štampača polako je počela gubiti na značaju. Razvoj inkjet štampača usmeravao se ka razvoju fotografske kvalitete štampa, te im se ipak zadržala pozicija na tržištu.

S druge strane, iako su generalno jeftiniji od laserskih štampača, inkjet štampači su mnogo skuplji za održavanje: Cartridge, se mora mijenjati mnogo češće nego toneri kod laserskih štampača, za štampanje fotografija mora se koristiti specijalni, jako skup papir. Ako poredimo cijenu jedne odštampane stranice, inkjet štampač je skuplji oko deset puta u odnosu na laserski.

InkJet štampači, kao i laserski, spadaju u grupu štampača koji koriste neudarni metod štampanja. Tinta u različitim bojama se raspršuje iz štrcaljke na papir i na taj način se formira slika. Glava za štampanje kreće se horizontalno po papiru pomoću motora koji je pomjera s lijeva na desno i obratno, pomoću drugog motora papir se pomjera u vertikalnim koracima. Da bi se povećala brzina rada, u jednom prolasku s lijeva na desno, glava ne štampa piksel po piksel, nego vertikalni red piksela - jednu vertikalnu traku.

Postoji više različitih tipova tehnologija koje se koriste kod ovih štampača, ali najčešća je "drop on demand" (DOD) tehnologija - mala količina tinte direktno se raspršuje na papir kroz uske štrcaljke: kao kada bismo slavinu za vodu otvorili i zatvorili 5,000 puta u sekundi. Količina tinte koja se ispusti iz štrcaljke određena je upravljačkim softverom štampača (driver), koji određuje kada će i koliko štrcaljka ispustiti tinte.

U zavisnosti od toga kakva se tinta koristi i kako se prebacuje na papir, razlikujemo slijedeće varijante ovih štampača:

· Štampači sa stalnim mlazom imaju stalno aktivan mlaz tinte i u trenutku kada treba odštampati neki znak, stvori se električno polje koje skrene mlaz na određeno mjesto na papiru. Kada prestane djelovanje električnog polja, tinta se vraća u rezervoar. Karakteriše ih dobra kvaliteta štampanja, ali i vosoka cijena.

· Štampači sa tečnom tintom formiraju sliku od tačaka. Svaka tačka na papiru nastaje iz jednog mlaza tinte. Iznad papira se nalaze štrcaljke sa tintom i kada treba otisnuti tačku, tinta se ubrizgava na papir. Tinta se može ubrizgati korištenjem piezoelektričnog efekta kojim se tinta potiskuje (pumpa) iz štrcaljke ili pomoću minijaturnih grijača (termalni inkjet štampači) koji zagrijavaju tintu do tačke vrenja, što dovodi do stvaranja mjehurića koji onda predstavlja potisnu silu.

· Štampači sa amorfnom tintom rade na principu topljenja tinte. Tinta je na sobnoj temperaturi u agregatnom stanju između čvrstog i tečnog. Tokom rada štampača, tinta se stalno zagrijava i topi. Istopljena tinta se po potrebi istiskuje piezoelektričnim ili termodinamičkim putem. Kada tinta dođe na papir, ona se naglo, na sobnoj temperaturi, ohladi i očvrsne, čime se izbjegava razlijevanje tinte po papiru.

Termalna tehnologija je narasprostranjenija. Da bi se tinta mogla izbaciti iz štrcaljke koristi se zagrijavanje tinte. Tri su osnovne faze, koje su predstavljene na slici. Zagrijavanjem tinte, formira se mjehurić tinte, sve dok ga pritisak ne prisili da se rasprsne i udari na papir. Tinta u vidu mjehurića koja je ubrizgana na papir se zatim hladi zajedno sa glavom za štampanje, a rezervoar štrcaljke se puni novom količinom tinte da bi se nadoknadila istisnuta. 

 Prednosti inkjet štampači su slijedeće:

· dobar kvalitet štampe,

· relativno niska cijena,

· bezšumnost u radu,

· dobar kvalite štampanja grafike,

· jednostavna konstrukcija,

· mala potrošnja energije,

· male dimenzije i težina, što ih čini pogodnim za korištenje uz prenosive kompjutere.

Nedostaci su:

· slaba izdržljivost pri intenzivnom korištenju,

· relativno visoka cijena odštampane stranice,

· relativno visoka cijena tinte.

12.3. Matrični štampači


Matrični štampači su serijski elektromehanički štampači koji se danas sve manje koriste. Njihova upotreba uglavnom se ograničava na masovna štampanja u poslovnim aplikacijama koje uglavnom štampaju znakovne podatke, bez (ili sa malo) grafike.

Sačinjavaju ih slijedeći dijelovi:

· glava za štampanje sa iglicama i elektromagnetima,

· koračni motor za pokretanje papira,

· koračni motor za pokretanje glave za štampanje,

· mikroprocesor koji upravlja radom,

· ROM i EPROM u kojima su smješteni već formirani znakovi.

Glava za štampanje sadrži 9 ili 24 iglice postavljene na tačno određenom odstojanju i usmjerene ka papiru. Glava se kreće po osovini postavljenoj pod pravim uglom u odnosu na kretanje papira i pomjera duž jednog štampanog reda. Iglice glave se aktiviraju pomoću elektromagneta, udaraju u traku sa bojom i ostavljaju otisak na papiru. 

Glavni nedostaci ovih štampača su velika buka pri radu, mnogo mehanike i nizak kvalitet štampanja. 

